Ada Masalah Tak Boleh Bau? Segera Ke Hospital, Ini Mungkin Tanda Anda Dijangkiti Covid-19

Untuk mendapatkan lebih banyak info tentang coronavirus di Malaysia, sila dapatkannya di sini.

Ramai yang sudah sedia maklum bahawa sebahagian daripada pesakit virus korona baharu (COVID-19) tidak mengalami simptom.

Apa yang lebih menakutkan adalah
 mereka boleh menyebarkan jangkitan tersebut tanpa disedari
. Pelbagai jenis kajian yang dibuat oleh pakar untuk mengenal pasti simptom awal yang mungkin dialami namun sering tidak diendahkan.

Jumlah kes COVID-19 di Malaysia sudah mencecah:

[covid_19]

Baru-baru ini, saintis telah menemui satu gejala yang mungkin boleh digunakan sebagai tanda awal pesakit yang dijangkiti COVID-19. Simptom tersebut dikenali sebagai anosmia (hilang keupayaan bau) atau hiposmia (kurang keupayaan bau).

Baca artikel ini untuk tahu dengan lebih lanjut.

Pesakit virus korona boleh alami masalah bau pada peringkat awal

Analisis data berkenaan dengan masalah anosmia yang dilakukan di beberapa buah negara berkaitan dengan pesakit positif virus korona menunjukkan dapatan yang agak mengejutkan.

Di Jerman, menurut bancian yang dijalankan terhadap pesakit, 2 daripada 3 kes pesakit virus korona mengalami masalah dengan deria bau. Begitu juga dengan pesakit di Korea Selatan. Kira-kira 30% daripada jumlah keseluruhan pesakit mengalami simptom tersebut.

Pada awalnya, anosmia berlaku tanpa menunjukkan simptom saluran pernafasan. Ini bermakna pesakit cenderung untuk tidak mengendahkan masalah anosmia jika tiada simptom batuk, demam dan selesema.

Di Iran, kadar peningkatan kes berkaitan dengan masalah anosmia meningkat hari demi hari. Keadaan ini turut dialami oleh pesakit di Perancis, Itali Utara dan Amerika Syarikat. Jika anosmia merupakan salah satu tanda yang perlu diberi perhatian, kita akan menghadapi masalah.

Ini berikutan protokol Pertubuhan Kesihatan Sedunia (WHO) terhadap individu yang perlu menjalani
ujian saringan adalah mereka yang mengalami simptom COVID-19
.

Individu yang mengalami masalah anosmia bukan sahaja tidak memenuhi kriteria ujian saringan, mereka juga tidak boleh sewenang-wenangnya diletakkan dalam kuarantin.

Jika mereka sememangnya pesakit yang mempunyai virus korona baharu, penularan wabak boleh berlaku.

Pelbagai jenis situasi yang boleh menggambarkan masalah ini:

Seorang ibu yang telah dijangkiti COVID-19 tidak boleh bau lampin anaknya yang penuh dengan najis.

Tukang masak yang dahulunya berupaya untuk membezakan pelbagai jenis rempah ratus, tidak dapat membezakan bau di antara daun kari dan halia.

Pesakit tidak dapat mengesan bauan syampu semasa sedang menggunakannya.

Peningkatan jumlah pesakit dalam kalangan pakar ENT yang dijangkiti COVID-19

Menurut Profesor Claire Hopkins, Presiden Persatuan Rhinologikal British, pesakit yang mengalami masalah kurang deria bau perlu memaklumkannya sebelum berjumpa dengan pegawai kesihatan.

Jika disahkan positif COVID-19, mereka perlu mengisolasikan diri selama 7 hingga 10 hari bagi mengelakkan penularan wabak. Perkara ini boleh menyumbang kepada kawalan transmisi jangkitan wabak dan seterusnya menyelamatkan banyak nyawa.

Beliau bersama dengan Presiden Persatuan Telinga, Hidung dan Tekak (ENT), United Kingdom (UK), Profesor B Nirmal Kumar telah mengisukan saranan agar
kelengkapan perlindungan peribadi (PPE) dipakai
 semasa memeriksa pesakit dengan simptom anosmia.

Prosedur endoskopi sinus juga tidak sepatutnya dijalankan dan harus ditangguhkan. Ini berikutan, COVID-19 mengalami proses replikasi pada hidung dan tekak pesakit. Prosedur tersebut boleh menyebabkan pesakit batuk dan bersin menyebabkan doktor pemeriksa terdedah kepada virus.

Jumlah pakar ENT di China, Italy dan Iran yang dijangkiti oleh COVID-19 semakin meningkat. Oleh sebab tiada pendidikan khusus kepada orang ramai berkenaan dengan anosmia sebagai salah satu simptom virus korona baharu, doktor ENT mempunyai risiko yang tinggi untuk dijangkiti.

Pesakit tidak tahu bahawa masalah anosmia tersebut merupakan tanda awal COVID-19. Akibatnya,
 mereka tidak akan mengkuarantinkan diri sendiri
.

Kuarantin untuk semua, bukan hanya pesakit virus korona

Perintah kawalan pergerakan yang telah diisukan oleh kerajaan pada pertengahan bulan Mac bukan sahaja bertujuan untuk mengelakkan pertambahan kes baharu malah untuk memastikan kadar penularan dalam masyarakat berkurangan.

Pesakit virus korona baharu yang mengalami simptom ringan boleh diisolasikan di rumah masing-masing atas kebenaran pegawai perubatan dan individu sihat perlu melalui proses ala kuarantin.

Pergerakan keluar perlu diminimumkan dan semua penduduk digalakkan untuk tidak keluar dari rumah melainkan terdapat kecemasan atau hal mustahak yang tidak dapat dielakkan.

Penggunaan topeng muka perlu dihadkan kepada orang sakit. Jika anda mengalami simptom anosmia atau hiposmia, seeloknya anda memakai topeng muka apabila bergerak ke tempat awam seperti pasar raya.

Jika anda ingin pergi ke hospital sebagai pesakit, pastikan anda memberitahu perihal simptom anda kepada sesiapa yang menjaga di bahagian pendaftaran.

Lebih elok jika anda boleh menghubungi talian hotline (03-88810200/88810600/88810700) sebelum pergi ke fasiliti kesihatan dan nyatakan masalah berkaitan anosmia/hiposmia yang sedang anda hadapi.

Perkara yang paling penting adalah cuci tangan anda secara kerap. Apabila anda mengalami masalah sukar untuk bau, anda
cenderung untuk menyentuh hidung anda dengan lebih kerap
. Pastikan anda membawa
hand sanitizer
ke mana sahaja anda berada sebagai persiapan jika tiada air atau sabun.

[mc4wp_form id=’115319″]

Konklusi

Anosmia merupakan satu simptom pesakit yang mungkin mempunyai kaitan dengan jangkitan COVID-19. Walaupun pelbagai kajian telah dibuat, kita masih tidak tahu banyak perkara berkenaan dengan virus ini.

Apa yang boleh kita lakukan untuk membantu membendung jangkitan adalah dengan mempraktikkan apa yang telah disarankan oleh pihak kerajaan. Patuhi perintah kawalan pergerakan dan pastikan anda mengamalkan langkah pencegahan. Jika anda seorang pesakit, pastikan anda mematuhi arahan isolasi.

#HelloHealthGroup, #HelloDoktor, #HelloHealthCoronaVirus

Baca juga:

JANGAN Bersalam & Bersentuh Untuk Cegah Penularan COVID-19!

Pesara Doktor Mungkin Dipanggil Berkhidmat Lawan COVID-19 – Bukan Ke Orang Tua Lebih Berisiko?

Berita Baik Buat Pesakit, Ujian Pertama Vaksin COVID-19 Pada Manusia Sudah Bermula!

Contohi Tun M- Masih Belum Disahkan Positif Covid-19, Tapi Sukarela Kuarantin Diri!

Pusat Asuhan & Nurseri Tutup, Ke Mana Anak Petugas COVID-19 Harus Dihantar?


Keibubapaan Intensif: Stail keibubapaan 2019 pilihan ibu bapa di Amerika

Jika anda rasa ibu bapa helikopter adalah gaya keibubapaan yang teruk, anda perlu melihat kepada gaya keibubapaan terbaharu yang menjadi pilihan ramai ibu bapa di Amerika untuk tahun 2019.

Keibubapaan intensif adalah pendekatan terkini yang menjadi pilihan kebanyakan ibu bapa di Amerika. Ia seakan-akan seperti keibubapaan helikopter, cuma keibubapaan intensif ini membawa kepada satu tahap lain dalam stail keibubapaan.

Apa itu keibubapaan intensif?

Lebih kurang seperti stail keibubapaan helikopter,
intensive parenting
 atau keibubapaan intensif ini adalah gaya keibubapaan yang berpusatkan anak, di mana ibu bapa memberikan lebih perhatian, masa dan wang untuk membesarkan anak.

Gaya intensif ini juga merujuk kepada ibu bapa yang begitu obses kepada aktiviti anak-anak mereka termasuklah dalam aktiviti ko-kurikulum anak. Ibu bapa intensif lebih cenderung untuk menghantar anak mereka ke kelas ko-kurikulum tambahan lain selepas waktu persekolahan, seperti kelas muzik, karate, walaupun ibu bapa menghadapi kekangan dari segi kewangan. Kiranya, ibu bapa sanggup melabur banyak wang dan tidak berkira dengan wang jika melibatkan anak-anak.

Bukan itu sahaja, ibu bapa intensif juga menunjukkan perlakuan untuk ‘bersama-sama’ dengan anak sepanjang masa, seperti bermain bersama dengan anak di rumah, selalu bertanyakan kepada anak mereka tentang perasaan dan pemikiran anak-anak, serta berbincang dan menerangkan setiap sudut perangai anak yang tidak baik.

Kajian terkini tentang pilihan gaya keibubapaan

Kajian terbaharu daripada Cornell University menunjukkan keibubapaan intensif menjadi pilihan ramai ibu bapa di Amerika sebagai cara terbaik untuk membesarkan anak mereka.

Menurut Patrick Ishizuka, penyelidik dari Cornell University di Amerika Syarikat, ibu bapa kini mempunyai standard tinggi yang luar biasa apabila berkait dengan membesarkan anak-anak.

Kajian dilakukan kepada lebih 3,600 ibu bapa yang mempunyai anak-anak berusia 8-10 tahun, yang datang daripada pelbagai latar belakang dan sosio-ekonomi. Ibu bapa ini ditanya tentang tanggapan mereka mengenai ‘keibubapaan yang baik’.

Hasilnya menunjukkan bahawa 75 peratus ibu bapa yang terdiri daripada graduan kolej dan bukan graduan kolej, menilai stail keibubapaan intensif sebagai ‘sangat bagus’ atau ‘cemerlang’. Akan tetapi, hanya 32 peratus graduan kolej dan 38 peratus lagi bukan graduan kolej menilai stail keibubapaan
 natural growth
sebagai bermanfaat.

Kaedah
natural growth
 adalah lebih kepada
hands-off,
di mana ibu bapa menetapkan peraturan untuk keselamatan anak, tetapi mereka memberi kebebasan kepada anak-anak untuk bermain dengan kawan ataupun bermain sendiri. Menerusi pendekatan ini, ibu bapa tidak selalunya terlibat dalam aktiviti anak-anak dan mereka lebih cenderung untuk berunding.

Kesimpulan

Melalui dapatan kajian ini, secara tidak langsung menunjukkan ibu bapa sanggup bergelut dari segi masa, wang dan perhatian untuk membesarkan anak, terutama bagi golongan yang berpendapatan rendah dan tahap pendidikan rendah.

Bagi ibu bapa di Malaysia, anda mahu memilih gaya keibubapaan yang bagaimana?


Si Manja Usia Setahun Kerap Menangis Sebab Sembelit? Cuba Berikan Susu Dengan 3 Ramuan Ini

Apabila si kecil mengalami sembelit, pastinya timbul rasa bimbang di hati ibu ayah. Melakukan perubahan dalam diet harian seperti menukar susu formula mungkin membantu. Jom ketahui jenis susu untuk bayi sembelit 1 tahun ke atas yang boleh dicuba.

Untuk mendapatkan lebih banyak info tentang Keibubapaan, sila dapatkannya
di sini.

Masalah sembelit pada bayi usia 1 tahun

Sebelum mengetahui apakah jenis susu untuk
bayi sembelit
, apa kata kita fahami secara ringkas mengenai keadaan ini dan puncanya terlebih dahulu.

Kebanyakan bayi akan membuang air besar sekali sehari. Manakala si kecil yang membuang air besar kurang daripada 3x seminggu – atau kurang kerap daripada kebiasaannya, mengalami najis keras dan sukar dikeluarkan
mungkin mendapat sembelit
.

Keadaan ini bukanlah disebabkan ketidakupayaan untuk melakukan pergerakan usus, sebaliknya ia adalah kesukaran kepada bayi untuk berak.

Disebabkan itu, adalah penting untuk memantau konsistensi dan tekstur najis bayi serta kekerapan mereka membuang air besar.

Selain kesukaran untuk berak, tanda sembelit lain adalah anak tampak tidak selesa atau m
udah meraga
m dan pergerakan usus tidak berlaku antara setiap 5-10 hari.

Punca menyebabkan masalah sembelit

Beberapa faktor boleh menjadi penyumbang kepada masalah sembelit yang dialami bayi berusia setahun seperti:

Diet

Punca utama dalam kebanyakan kes sembelit si kecil adalah diet yang diberikan berunsur makanan diproses, tenusu, gula-gula yang berlebihan serta kurang pengambilan serat seperti bijirin penuh,
buah-buahan dan sayuran
.

Di samping itu, bayi yang diperkenalkan jenis m
akanan b
aharu – juga boleh mempengaruhi tekstur najis.

Kurang peng
ambilan a
ir juga boleh menyebabkan sembelit, kerana ia menjadikan najis lebih keras.

Alahan susu

Alahan susu lembu
 ketika peralihan daripada susu ibu kepada formula, juga boleh menjadi penyumbang kepada sembelit.

Alahan susu adalah tindak balas sist
em imu
n terhadap protein dalam susu lembu yang akan menghasilkan reaksi. Disebabkan itu, amat penting mengenal pasti susu yang sesuai untuk bayi sembelit.

Keadaan kesihatan

Sesetengah bayi mungkin menghidap penyakit atau keadaan perubatan asas yang mengakibatkan
sembelit kronik
.

Baca juga:

Susu untuk bayi sembelit: Bagaimana ia boleh membantu?

Perkara paling penting adalah untuk memahami pergerakan usus harian bayi supaya anda dapat mengetahui jika berlaku sebarang perubahan.

Menukar jenis susu semasa mungkin boleh membantu mengurangkan gejala mereka.

Masalah berkaitan susu formula

Formula pekat
: Bayi yang diberi susu formula selalunya mengalami masalah sembelit berbanding bayi
menyusu badan
 kerana susu formula lebih pekat daripada susu ibu. Ini bermakna ia mengambil lebih banyak masa untuk diproses dalam saluran gastrousus mereka

Alahan susu
: Mungkin juga bayi mempunyai alahan susu. Berita baiknya, terdapat formula menggunakan asas yang berbeza boleh dicuba

Formula berasaskan beras
: Satu lagi situasi di mana menukar jenis susu boleh membantu adalah jika bayi diberikan formula berasaskan beras, yang biasanya dalam formula
asid refluks
 kerana ia lebih pekat. Formula yang lebih pekat ini boleh menyebabkan sembelit

Walau apa pun kandungan bahan dalam susu yang sesuai untuk bayi sembelit, ibu-ibu sekalian harus sentiasa ingat bahawa
penyusuan susu eksklusif
 amat disarankan untuk si comel di bawah usia 6 bulan.

Bahkan, sebenarnya penyusuan eksklusif ini amat digalakkan untuk diteruskan sehingga bayi berumur 2 tahun.

Jenis susu untuk bayi sembelit yang sesuai

Susu untuk bayi sembelit seharusnya mengandungi:

Bebas laktosa

Formula bebas laktosa biasanya dibuat daripada susu lembu yang telah ditapis untuk mengeluarkan laktosa dan menggantikannya dengan bentuk gu
la yang ber
beza.

Daripada laktosa sebagai sumber karbohidrat, susu dengan formula bebas laktosa menggunakan sumber berasaskan jagung.

Susu untuk bayi sembelit #Formula berasaskan soya

Susu jenis ini boleh dicuba jika berasakan si kecil berusia setahun mengalami
intoleransi laktosa
 atau alah kepada formula susu lembu – karbohidrat yang secara semula jadi terdapat dalam susu lembu.

Formula berasaskan tumbuhan lebih lembut pada perut sensitif dan boleh mengurangkan ketidakselesaan perut, gas, kolik dan sembelit. Dengan soya sebagai asas, formula ini bebas laktosa.

Pun begitu, terdapat kemungkinan bayi yang alergi dengan susu lembu mungkin juga akan alah kepada
susu soya
.

Selain itu, terdapat kebimbangan mengenai fakta bahawa soya mengandungi fitoestrogen – bahan yang ditemui secara semula jadi dalam beberapa jenis tumbuhan.

Struktur kimia fitoestrogen adalah serupa dengan
hormon estrogen
 wanita. Disebabkan ini, terdapat kebimbangan bahawa ia boleh menjejaskan perkembangan reproduktif bayi, terutamanya jika si kecil hanya minum susu formula berasaskan soya.

Jadi sebaiknya, jenis susu ini hanya digunakan jika disyorkan oleh doktor.

Formula protein hidrolisis, susu untuk bayi sembelit

Jenis formula ini
mengandungi protein
 yang telah dipecahkan atau terhidrolisis.

Ia sama ada untuk sebahagian atau secara menyeluruh – kepada saiz lebih kecil daripada yang terdapat dalam susu lembu dan formula berasaskan soya. Ini supaya sistem imun badan mungkin tidak mengesan protein sebagai alergen.

Ringkasnya, formula terhidrolisis mengandungi protein susu yang telah dipecahkan kepada kepingan yang lebih kecil, menjadikannya lebih mudah untuk dihad
am
oleh bayi
. Formula terhidrolisis boleh dilabelkan sebagai hipoalergenik.

Protein hydrolysate formulas
 sesuai untuk bayi yang mengalami tindak balas dengan susu lembu atau formula
berasaskan soya
. Formula terhidrolisis secara menyeluruh pula adalah pilihan untuk bayi yang mempunyai alahan protein.

Sekiranya keadaan masih tidak berubah atau semakin teruk walaupun selepas mengikut cadangan susu untuk bayi sembelit, anda disarankan untuk membawa anak mendapatkan pemeriksaan dengan
pakar pediatrik.


Bila Meroyan Akan Tamat? Jangan Biar, Ia Boleh Berlanjutan Jika Tidak Dirawat!

Kemurungan atau meroyan selepas bersalin adalah perkara yang boleh berlaku kepada setiap wanita yang melahirkan anak.

Mengendahkannya boleh menyebabkan ia berlanjutan seumur hidup, terutama jika tidak dirawat.

Untuk mendapatkan lebih banyak info berkenaan kehamilan, anda boleh klik
di sini
.

Apa itu meroyan selepas bersalin?

Ramai wanita akan mengalami perubahan emosi, kegelisahan dan kepenatan dalam minggu-minggu pertama
selepas kelahiran anak
.

Namun, bagi sesetengah wanita, keadaan itu boleh berterusan dan menjadi semakin kritikal.

Ia cenderung menunjukkan petanda kemurungan selepas bersalin (
postpartum depression,
PPD) atau turut dikenali sebagai meroyan selepas bersalin.

Ia 1 keadaan yang boleh berlaku kepada mana-mana wanita.

Biasanya bermula dalam 3 bulan pertama selepas bersalin dan boleh berterusan jika tidak mendapatkan rawatan sewajarnya.

Dianggarkan lebih 15% wanita melahirkan anak berdepan kemurungan ini, yang bersamaan dengan 1 daripada 7 wanita.

Meroyan adalah penyakit mental yang serius dan tidak boleh dipandang remeh
. Ia berbeza dengan ‘
baby blues’,
iaitu rasa sedih atau keletihan yang mempengaruhi hingga 80% wanita selepas bersalin.

1 perkara penting untuk anda ingat, kemurungan ini turut boleh dialami oleh wanita yang keguguran atau melakukan proses pengguguran.

Perbezaan meroyan selepas bersalin &
baby blues

Mesti ada yang menganggap
baby blues
lebih kurang sama dengan meroyan, bukan? Tetapi hakikatnya kedua-dua keadaan tersebut adalah berbeza.

Baby blues
 adalah istilah untuk
menggambarkan perubahan mood biasa
 dan perasaan bimbang, tidak gembira dan keletihan yang dialami oleh kebanyakan wanita melahirkan anak.

Ia biasanya bermula dalam tempoh 2 minggu pertama selepas
 mendapat zuriat
 dan akan beransur hilang dalam masa 3 hingga 7 hari.

Bayi memerlukan perhatian dan penjagaan sepanjang masa, maka adalah normal untuk ibu-ibu baharu berasa letih atau tertekan.

Jika keadaan perubahan emosi dan perasaan kegelisahan agak teruk, atau berterusan untuk lebih 2 minggu, ia berkemungkinan menandakan wanita tersebut mengalami kemurungan selepas bersalin.

Sertai webinar berkenaan “Postpartum Depression” anjuran
MeCare
 (Malaysian Mental Care Association) dan Kumpulan sokongan psikososial –
Depresi Bukan Gila
 pada 17 Mei ini!

Tempoh yang panjang

Sekiranya tidak diberikan rawatan, masalah meroyan ini boleh berterusan sehingga berbulan-bulan, bahkan bertahun-tahun.

Anda mungkin tidak menyedari bahawa anda mengalami
postpartum depression
.

Tetapi jika anda berasa kosong, sedih atau letih yang berlebihan, berterusan selama lebih 2 minggu, itu adalah antara petunjuk awal kemurungan.

Rawatan berkesan akan dapat membantu wanita dengan PPD untuk mengurangkan gejala dan meningkatkan kualiti kehidupan mereka.

Namun, keadaan boleh berterusan jika tiada rawatan yang diberikan.

Dalam 1 kajian mencadangkan faktor yang mendorong wanita untuk cenderung mengalami kemurungan akan berkurangan dari masa ke masa.

Walau bagaimanapun, kajian yang sama juga menunjukkan lebih 38% wanita yang
meroyan mengalami simptom kronik
 dan keadaan tersebut akan berterusan.

Manakala kira-kira 50% wanita yang menerima rawatan perubatan untuk masalah kemurungan akan terus mengalami simptom meroyan ini untuk tempoh lebih setahun selepas bersalin.

Bagi wanita yang mengalami kemurungan ini dan tidak diberikan rawatan klinikal, lebih 30% daripada
mereka masih mengalami simptom PPD walaupun selepas 3 tahun melahirkan anak
.

Risiko untuk meroyan selepas bersalin berlanjutan

Masalah kemurungan yang dialami adalah berbeza bagi setiap wanita.

Wujud faktor tertentu yang boleh menyebabkan anda mungkin mengalaminya lebih lama berbanding individu lain walaupun anda menjalani rawatan.

Antara faktor yang boleh mempengaruhi adalah:

Sejarah kemurungan atau penyakit mental lain

Kesukaran penyusuan bayi

Proses kehamilan atau kelahiran yang rumit

Kurang
 sokongan daripada pasangan atau ahli keluarga mahupun rakan

Perubahan utama yang berlaku dalam hidup selepas bersalin seperti berpindah rumah atau kehilangan pekerjaan

Pernah mengalami PPD selepas kehamilan terdahulu

Tiada cara untuk menentukan sama ada siapa yang akan meroyan atau tidak, mahupun berapa lama keadaan tersebut akan berlanjutan.

Walaupun begitu,
melalui rawatan yang betul, terutamanya pada peringkat awal kemurungan, anda mungkin akan dapat dipulihkan
.

Memahami punca meroyan selepas bersalin

Meroyan boleh berlaku kepada sesiapa tanpa mengira usia mahupun bangsa. Umumnya, keadaan yang berlaku tidak mempunyai sebab yang dapat dikenal pasti.

Berdasarkan kajian, kemurungan ini disebabkan kombinasi faktor genetik dan persekitaran.

Tekanan hidup, tuntutan fizikal dan emosi, penjagaan bayi dan perubahan hormon semasa dan selepas kehamilan turut menyumbang kepada kewujudan masalah ini.

Gejala & simptomnya

Berikut antara gejala dan simptom biasa untuk berlaku, seperti:

Rasa sedih, gelisah dan kekosongan yang berterusan

Kerengsaan

Wujud perasaan bersalah, tidak dihargai, putus asa atau tidak berdaya

Hilang minat untuk melakukan hobi atau sebarang aktiviti

Keletihan atau kemerosotan tenaga

Kesukaran untuk menumpukan perhatian, mengingati atau membuat keputusan

Sukar untuk tidur
(walaupun ketika bayi tidur), bangun pada waktu pagi atau tidur secara berlebihan

Selera makan yang tidak normal, perubahan berat badan atau keduanya

Rasa kesakitan, sakit kepala, kekejangan atau masalah pencernaan tanpa sebab yang jelas dan tidak pulih walaupun diberikan rawatan

Sukar untuk menjalinkan hubungan dan ikatan dengan bayi yang baru dilahirkan

Berasa ragu dengan kemampuan untuk menjaga bayi

Mempunyai
 pemikiran tentang kematian, membunuh diri
atau membahayakan bayi atau diri sendiri

Dapatkan rawatan doktor

Melakukan pemeriksaan dengan doktor adalah cara terbaik untuk menentukan sama ada seseorang wanita melahirkan anak itu mengalami kemurungan selepas bersalin atau tidak.

Rawatan bersesuaian adalah perlu bagi mengatasi keadaan ini.


Apakah Yang Dikira Sebagai Ketagihan Seks, Dan Bagaimana Ingin Merawatnya?

Ketagihan seks adalah satu keadaan serius yang memerlukan bantuan dan rawatan. Artikel di bawah ini akan memberikan maklumat lanjut tentang perkara ini.

Definisi

Ketagihan seks ditakrifkan sebagai satu keadaan apabila seseorang individu melakukan pelbagai tingkah laku seksual dengan kerap dan berulang kali dan ia boleh mengakibatkan kesan negatif dari pelbagai aspek kehidupan individu yang terbabit.

Kesan

Antara kesan buruk dari ketagihan seks ini adalah:

Penurunan tahap hubungan keintiman antara individu dan kehidupan peribadi, hubungan sosial dan keluarga.

Penurunan tumpuan kerja dan pembelajaran yang menyebabkan kemerosotan produktiviti.

Peningkatan risiko jangkitan seksual seperti HIV,HPV, AIDS, herpes, klamidia dan ketuat pada alat kelamin.

Kemerosotan kesihatan fizikal.

Berkemungkinan mendapat masalah disfungsi seksual.

Di samping itu, individu yang mengalami masalah ketagihan seks juga boleh mempengaruhi aspek psikologi, seperti merasakan ketidakcukupan, malu dan tekanan emosi. Ia seterusnya membawa gangguan psikologi seperti kemurungan, panik, penyalahgunaan dadah dan alkohol, tindakan luar kawal dan ketidakseimbangan emosi serta boleh menyebabkan simptom jenis obsesif-kompulsif.

Simptom

Satu cara terbaik adalah untuk mendapatkan khidmat nasihat dari doktor profesional. Namun, ada baiknya, sebelum berjumpa doktor, anda memastikan sama ada anda mempunyai sebarang simptom yang menunjukkan ketagihan seks.

Timbul perasaan malu dan bersalah serta membenci diri sendiri atas perlakuan seksual yang anda lakukan.

Kecenderungan dan pilihan seksual menjadikan kehidupan anda tidak terkawal dan tidak terurus.

Anda berjanji untuk berubah tetapi gagal.

Keinginan terhadap seks menjadi satu habit.

Sering bertukar pasangan seksual dan terlibat dalam hubungan satu malam.

Terfikirkan pelacur.

Melakukan hubungan seks tidak selamat.

Anda memilih siber seks.

Punca

Tiada bukti saintifik dapat dikaitkan dengan masalah ketagihan seks ini. Namun ia berkemungkinan disebabkan perubahan kimia di dalam otak.

Terapi

Terapi untuk mereka yang memiliki masalah ketagihan seks kebiasaannya akan memfokuskan untuk mengawal keinginan untuk terlibat dalam apa-apa yang berkaitan dengan seks. Walau bagaimanapun, kerana seks merupakan sebahagian perkara penting dalam kehidupan seseorang individu, ia sememangnya satu cabaran.

Masalah ketagihan seks bukanlah isu yang asing pada masa kini dan tujuan utama terapi adalah untuk mengawal keinginan untuk melakukan seks agar ia tidak mendatangkan kesan buruk dalam kehidupan seseorang pada masa akan datang.

Individu yang menderita ketagihan seks mungkin berasa malu dan segan untuk mengakui permasalahan yang dihadapi kepada diri sendiri mahupun kepada individu lain. Namun, mereka sentiasa boleh mendapatkan bantuan profesional atau doktor untuk membantu mengatasi masalah ini.


Pssttt... Ini Rahsia Untuk Wanita Yang Nak Kulit Mulus & Kekal Lembap

Wanita mana yang tidak inginkan
kulit cantik dan sihat,
kan? Tahukah anda, dengan mempunyai hidrasi kulit yang baik dapat membantu anda mencapai kulit idaman.

Kulit yang tidak cukup hidrat akan menjadi kering, ‘ketat’ dan bersisik, dan inilah yang boleh menyebabkan kulit menjadi merah, gatal mahupun mengelupas.

Jadi, wanita di luar sana, jika anda ingin tahu lebih lanjut mengenai cara-cara untuk mendapatkan kulit cantik yang lembap dan sihat, teruskan membaca ya!

Penghidratan adalah kunci kulit cantik dan sihat

Anda mungkin menganggap penghidratan adalah sesuatu yang hanya perlu dibimbangkan oleh
mereka yang mempunyai kulit kering.

Sel-sel kulit kering di permukaan wajah juga tidak akan memantulkan cahaya seperti kulit yang
glowing
, menjadikan kulit kelihatan kusam dan kasar pada pandangan mata kasar.

Manakala, hidrasi kulit yang mencukupi akan membuatkan kulit kelihatan lebih sihat, licin dan lembut.

Anda dapat membantu kulit anda agar kekal sihat dan terhidrasi dengan mengambil air yang cukup bersumberkan minuman mahupun makanan.

Selain itu, cara untuk mendapatkan hidrasi kulit adalah dengan mengekalkan kelembapan secara fizikal menggunakan pelembap atau losen.

Namun, berhati-hatilah jika anda gemarkan minuman berkafein. Ini kerana
minuman yang mengandungi kafein seperti kopi adalah bersifat diuretik.
 Oleh itu, ia boleh menyebabkan badan kehilangan lebih banyak air.

Pelembap harian pula adalah sangat penting untuk kulit yang sihat, namun ada yang hanya menganggapnya sebagai nilai estetik yang mengikut
trend
semasa.

Anda harus buang
mindset
ini kerana hidrasi kulit bukan sekadar kecantikan luaran semata-mata, ia akan membantu kesihatan kulit anda secara menyeluruh.

Kulit kita adalah organ terbesar badan dan memerlukan perhatian yang lebih untuk kekal kelihatan muda, bebas daripada cela dan sihat.

Mengapa perlu mempunyai hidrasi kulit?

Air juga merupakan komponen utama kulit dan sebagai organ terbesar, kulit mengandungi kira-kira 64% air.

Kulit kita berfungsi sebagai benteng penghalang terhadap toksin luaran, seperti patogen dan bahan kimia.

Selain itu,
kulit juga bertanggungjawab mengatur suhu badan bagi mengekalkan suhu yang optimum.

Kulit yang kering dan kekurangan sumber kelembapan boleh membuatkan kulit terasa ketat, gatal-gatal, mahupun mengelupas.

Ia juga menyebabkan permukaan kulit kelihatan dan terasa kasar apabila disentuh, malahan jika mengenakan
makeup
pun tidak akan kelihatan cantik.

Kulit kering akan kehilangan ciri-ciri kelembutan dan keanjalan kulit yang diidam-idamkan, yang juga boleh menyebabkan peningkatan terhadap risiko jangkitan pada permukaan kulit.

Kulit yang tidak cukup hidrat juga mungkin mempunyai risiko peningkatan kedutan wajah. Malahan, proses penuaan kulit akan terjadi dengan lebih cepat berbanding mereka yang mempunyai kelembapan kulit yang baik.

Cara mengekalkan hidrasi kulit

Terdapat beberapa cara yang boleh dilakukan dalam rutin harian anda bagi mengekalkan kulit yang terhidrasi:

Perhatikan suhu air ketika anda mandi

Pancuran mandian air yang panas tidak baik untuk kesihatan kulit anda.

Jika dalam keadaan sejuk, anda boleh mandi sekejap menggunakan air suam, kerana ia akan membantu menyediakan pori-pori kulit untuk proses pembersihan. Anda akan dapat melihat perbezaannya pada kulit anda.

Dab
 muka, jangan menggosok hingga kering

Setelah mandi, perlahan-lahan lap kulit anda menggunakan tuala yang bersih.

Dengan mengeringkan kulit anda mengikut cara ini, ia akan mengekalkan lebih banyak kelembapan kulit selepas mandi. Dan, elakkan juga menggosok kulit sehingga kering.

Minum lebih banyak air

Kelembapan kulit juga dipengaruhi oleh jumlah air yang diminum dalam diet harian. Untuk kekal hidrat, minum sekurang-kurangnya 8 cawan air setiap hari!

Gunakan sabun dan pencuci muka yang tidak mengeringkan

Sabun dan pencuci wajah yang tidak bersesuaian boleh menjadikan kulit yang kering lebih kering daripada biasa.

Cari pembersih muka tanpa wangian yang mempunyai elemen hidrasi dan tidak mengandungi bahan-bahan yang mengeringkan agar kulit kekal lembap.

Gunakan pelembap muka

Mengamalkan pemakaian pelembap muka sangat membantu dalam usaha menambahkan kelembapan yang diperlukan oleh kulit yang kering.

Pakai pelindung matahari ketika berada di luar rumah

Pakai pelindung matahari SPF
 yang bersesuaian setiap hari bergantung pada aktiviti luaran yang akan anda lakukan.

Kulit yang sering terdedah pada sinaran matahari tanpa sebarang perlindungan akan menyumbang kepada masalah kulit yang kering.

Sapukan balsem bibir secara berkala

Ahli dermatologi mengesyorkan penggunaan balsem bibir yang mempunyai SPF sekurang-kurangnya 30.

Ini dapat membantu mengurangkan tanda-tanda penuaan dan kejadian kanser kulit pada bibir.

Penggunaan balsem bibir dengan kerap dapat membantu menyembuhkan bibir yang kering dan merekah.

Jadi, jika anda mahukan kulit cantik yang lembap, cubalah tip yang kami sediakan di atas ini. Selamat mencuba!


Soal Jawab Doktor: Apa Itu Ural Sachet Dan Fungsinya?

Soalan Pembaca: Ural Sachet Untuk Apa?

Hai doktor.
Baru-baru ini, saya berjumpa dengan doktor sebab rasa sakit masa buang air kecil.
Setiap kali kencing
, akan rasa pedih atau terasa seperti kepanasan. Doktor suruh saya cuba minum serbuk ural sachet. Ural sachet untuk apa sebenarnya ya?

Jawapan Doktor

Terima kasih atas soalan yang diberikan.

Saya akan cuba memberikan penerangan yang sebaik mungkin mengenai kegunaan ural sachet.

Untuk pengetahuan, serbuk ural ialah sejenis ubat yang digunakan untuk merawat sebarang masalah ringan yang berkaitan dengan
jangkitan saluran kencing
 atau ringkasnya UTI.

 Selain itu, ia juga digunakan untuk melegakan sebarang gejala disuria atau masalah kencing yang menyakitkan.

https://cdn.hellodoktor.com/wp-content/uploads/2022/08/6d3bf5f4-220207-motion-graphic_air-kencing-panas.mp4

Serbuk ural ini juga digunakan bagi meningkatkan kesan sesetengah ubat antibiotik selain mencegah dan menghancurkan
ural batu karang
asid urik.

Oleh sebab itu, doktor mengesyorkan penggunaan serbuk ural bagi mereka yang mengalami kesakitan ketika membuang air kecil pada peringkat awal rawatan.

Jawapan ini disediakan oleh Dr Zai Muhammad Zaidi, Panel Perubatan Hello Doktor.

Untuk mendapatkan lebih banyak info berkenaan Kesihatan Urologi, anda boleh klik
di sini
.

Atau sertai
komuniti
 kami untuk bertanyakan soalan terus kepada ahli perubatan atau berkongsi pengalaman dengan ahli komuniti yang lain.

Kandungan ural sachet

Ubat atau serbuk ural ini mengandungi beberapa bahan aktif seperti asid tartarik, sodium bikarbonat, asid sitrik dan juga natrium sitrat.

Selain itu, ia juga mungkin mengandungi kandungan minyak beraroma dan juga perisa mengikut jenama yang anda beli.

Ural sachet untuk apa: Bagaimana cara mengambilnya?

Untuk cara penggunaan serbuk ural ini, anda perlu melihat kepada arahan penggunaan yang tertera pada label kotak pembungkusan.

Biasanya, anda perlu menggunakan antara 4 gram hingga 8 gram serbuk ural (kira-kira satu atau dua bungkusan) yang perlu dilarutkan dalam
air sejuk
 sebelum diminum.

Ia perlu diminum sebanyak empat kali sehari atau mengikut arahan penggunaan yang tertera.

Baca juga:

Apakah kesan sampingannya?

Terdapat beberapa kesan sampingan yang mungkin boleh berlaku apabila anda mengambil serbuk ural.

Antaranya, kandungan asid tartarik dalam ubat ini mungkin tidak diserap sepenuhnya dalam badan.

Kesannya, ubat ini boleh menyebabkan kesan laksatif atau menyebabkan
cirit-birit
 yang ringan.

Selain itu, penggunaan secara berlebihan atau berpanjangan mungkin boleh mengakibatkan kandungan garam terlalu tinggi dalam darah.

Malah ia juga boleh menyebabkan nilai pH dalam darah berubah menjadi alkali lalu mengakibatkan gejala seperti
sesak nafas
 dan muntah-muntah.

Boleh ke ibu hamil dan menyusu ambil serbuk ural ini?

Kajian mengenai kesan penggunaan serbuk ural yang mengandungi asid sitrik terhadap
ibu mengandung
masih belum dijalankan.

Namun, ubat ini perlu digunakan dengan berhati-hati bagi ibu yang
sedang menyusukan anak
.

Doktor berharap maklumat di atas dapat membantu anda mengetahui apakah itu serbuk ural dan penggunaannya.

Sebarang keraguan atau pertanyaan lanjut perlulah dirujuk dengan doktor untuk mendapatkan lebih kepastian.


7 Kebaikan Senaman Rutin

Senaman rutin bermaksud pergerakan yang membuat otot berfungsi dan memerlukan tubuh membakar kalori, secara berkala, mengikut jadual dengan kekerapan yang tertentu. Terdapat pelbagai jenis aktiviti fizikal, termasuk berenang, berlari, berjoging, berjalan dan menari. Menjadi aktif telah terbukti mempunyai banyak manfaat kesihatan, sama ada dari segi fizikal mahupun mental. Ia juga boleh membantu anda untuk hidup lebih lama. Berikut kelebihan senaman rutin untuk tubuh dan otak:

1. R
asa lebih bahagia

Senaman rutin ditunjukkan untuk meningkatkan mood dan mengurangkan perasaan depresi, cemas dan tertekan. Ia menghasilkan perubahan di bahagian otak yang mengawal tekanan dan kebimbangan. Ia juga boleh meningkatkan kepekaan otak untuk hormon serotonin dan norepinefrin, yang melegakan perasaan kemurungan.

2. Membantu mengurangkan berat badan

Sesetengah kajian menunjukkan bahawa tidak aktif adalah faktor utama dalam penambahan berat badan dan obesiti. Untuk memahami kesan senaman ke atas pengurangan berat badan, adalah penting untuk memahami hubungan antara senaman dan penggunaan tenaga. Badan anda menggunakan tenaga dalam tiga cara: mencerna makanan, bersenam dan mengekalkan fungsi tubuh seperti degupan jantung dan pernafasan.

Kajian menunjukkan bahawa menggabungkan senaman aerobik dengan senaman rintangan boleh memaksimumkan kehilangan lemak dan penyelenggaraan jisim otot yang penting untuk mengekalkan berat badan.

3. Menambahkan tenaga

Senaman boleh menjadi pendorong tenaga sebenar untuk orang yang sihat, serta mereka yang mengalami pelbagai keadaan perubatan. Satu kajian mendapati bahawa enam minggu senaman biasa mengurangkan perasaan keletihan bagi 36 orang yang sihat yang telah melaporkan keletihan yang berterusan.

Tambahan pula, senaman boleh meningkatkan tahap tenaga untuk orang yang menderita sindrom keletihan kronik (CFS) dan penyakit serius lain. Malah, senaman seolah-olah lebih berkesan untuk memerangi CFS daripada rawatan lain, termasuk terapi pasif seperti bersantai dan regangan, atau tiada rawatan sama sekali. Di samping itu, senaman telah ditunjukkan untuk meningkatkan tahap tenaga orang yang menderita penyakit progresif, seperti kanser, HIV/AIDS dan pelbagai sklerosis.

4. Mengurangkan risiko penyakit kronik

Kekurangan aktiviti fizikal merupakan penyebab utama penyakit kronik. Senaman yang kerap menunjukkan peningkatkan kepekaan insulin, kecergasan kardiovaskular dan komposisi tubuh, namun menurunkan tekanan darah dan paras lemak darah. Kekurangan senaman boleh menyebabkan peningkatan ketara dalam lemak yang meningkatkan risiko diabetes jenis 2,
penyakit jantung
 dan kematian awal. Oleh itu, aktiviti fizikal harian disarankan untuk mengurangkan lemak dan mengurangkan risiko penyakit ini.

5. Membantu kesihatan dan memori otak

Senaman rutin boleh meningkatkan fungsi otak dan melindungi memori dan kemahiran berfikir. Pada mulanya, ia meningkatkan kadar denyutan jantung, yang menggalakkan aliran darah dan oksigen ke otak anda. Ia juga boleh merangsang pengeluaran hormon yang boleh meningkatkan pertumbuhan sel-sel otak.

Senaman juga menyebabkan hippocampus, sebahagian daripada otak yang penting untuk ingatan dan pembelajaran berkembang. Ini berfungsi untuk meningkatkan fungsi mental pada orang dewasa yang lebih tua. Selain itu, senaman mengurangkan perubahan dalam otak yang boleh menyebabkan penyakit Alzheimer.

6. Bantu relaksasi dan kualiti tidur

Senaman boleh membantu anda berehat dan
tidur
 dengan lebih baik. Berhubung dengan kualiti tidur, kekurangan tenaga yang berlaku semasa senaman merangsang proses pemulihan semasa tidur. Selain itu, peningkatan suhu badan yang berlaku semasa senaman difokuskan untuk meningkatkan kualiti tidur dengan membantunya turun semasa tidur.

Satu kajian mendapati bahawa 150 minit aktiviti yang sederhana hingga bertenaga seminggu boleh memberikan peningkatan 65% dalam kualiti tidur. Satu lagi kajian menunjukkan bahawa 16 minggu aktiviti fizikal meningkat kualiti tidur dan membantu 17 orang insomnia tidur lebih lama. Ia juga membantu mereka merasa lebih bertenaga pada siang hari.

7. Mengurangkan kesakitan

Kesakitan kronik boleh melemahkan anda, tetapi senaman sebenarnya boleh mengurangkannya. Malah, selama bertahun-tahun, cadangan untuk merawat kesakitan kronik adalah rehat dan tidak aktif. Walau bagaimanapun, kajian terbaru menunjukkan bahawa senaman membantu melegakan kesakitan kronik. Kajian semula beberapa kajian menunjukkan bahawa senaman membantu pesakit kronik mengurangkan kesakitan dan meningkatkan kualiti hidup mereka.


5 Bahan Natural Terbaik Perlu Ada Dalam Body Scrub, Mesti Cuba! No. 4 Buat Kulit Lebih Lembut

Ada banyak rutin
penjagaan kulit wajah serta badan
 wajar diikuti, dan skrub adalah antara yang paling penting. Pun begitu, masih ramai yang takut untuk melakukan skrub kerana tidak tahu apa dan bagaimana
body scrub
 terbaik bagi tubuh masing-masing. Jadi, jom baca artikel!

Untuk mendapatkan lebih banyak informasi berkenaan Kesihatan Kulit, anda boleh klik
di sini
.

Prosedur skrub kulit, adakah ia bagus?

Untuk pengetahuan anda semua,
skrub adalah satu teknik
 di mana kulit akan digosok dan disental dengan alatan serta ramuan yang dirumus khas untuk menanggalkan sel mati daripada kulit.

Selain itu, prosedur ini juga berpotensi untuk menghilangkan daki dan mencerahkan tona kulit lantas menjadikan ia sangat popular dilakukan sama ada pada kulit wajah mahupun di badan.

Namun, wujud juga risiko untuk ia mencederakan kulit selain mengurangkan atau menghilangkan sebum sekali gus mengakibatkan
kulit hilang kelembapan semula jadi
 yang sangat diperlukan oleh tubuh.

Maka, ramai individu hanya akan mengehadkan prosedur ini untuk dilakukan tidak lebih daripada 1 atau 2 kali seminggu sahaja mahupun kurang lagi, demi mengelakkan isu di atas itu terjadi.

Menurut pakar pula, prosedur ini masih
 boleh dilakukan dengan kekerapan
, teknik, alat dan bahan yang sesuai. Persoalannya, apa dan bagaimana
 body scrub
 terbaik untuk diamalkan oleh kita semua dalam usaha mendapatkan kulit cantik lagi sihat?

Baca lagi artikel berkaitan:

Skrub Badan Boleh Hilangkan Daki Dan Putihkan Kulit? Ini Fungsi Sebenarnya!

Gemar Melakukan Scrub Muka Dan Badan? Jangan Berlebihan Atau Ini Akibatnya!

Setiap Hari Tonyoh Muka Dengan Skrub, Tahu Tak Ia Sebenarnya Boleh Merosakkan Kulit?

Berikut adalah bahan untuk
body scrub
 terbaik!

Pertama dan paling penting, kita semua sudah tahu bahawa ia
tidak boleh dilakukan terlalu kerap
 dan tempoh yang dicadangkan oleh ramai pakar adalah hanya sekitar 1 atau 2 kali seminggu.

Kemudian, individu perlu belajar teknik skrub yang tepat iaitu dengan
menggosok dan menyental kulit
 secara lembut dan perlahan kerana ada risiko kulit tercedera jika disapu terlalu kuat dan laju.

Bagi alat menggosok pula, anda boleh gunakan kain, tuala atau berus khas untuk skrub yang dijual di farmasi, klinik atau pasar raya. Jika tidak ada, gunakan fabrik yang sedikit kasar untuk lebih berkesan.

Apa yang lebih utama untuk prosedur ini adalah bahan yang digunakan, berikut beberapa contohnya:

#1. Butir garam atau gula

Merupakan cara yang paling umum, ramai yang suka menggunakan butir gula atau garam ekoran teksturnya yang halus dan berketul sehingga boleh
memudahkan proses pengelupasan kulit
.

Dalam pada itu, kedua-duanya juga mampu merangsang pembentukan sel kulit yang baru namun tidak pula sesekali menyingkirkan air dan kelembapan semula jadi yang ada pada kulit kita.

Apa yang individu perlukan hanya satu sudu besar gula atau garam yang dicampurkan dengan air atau sedikit minyak, kemudian gaulkannya sehingga menjadi pes sebelum ia
disapukan pada bahagian kulit
 untuk proses skrub.

Bahan body scrub terbaik #2. Kopi

Mempunyai bau dan aroma yang amat menenangkan, kopi juga bagus dijadikan bahan skrub yang amat berkesan. Ini kerana kopi dipercayai mampu membantu mengelupaskan sel kulit mati selain
boleh mengurangkan masalah selulit
 akibat pengumpulan lemak.

Bahan
body scrub
 terbaik #3. Madu

Madu adalah antara bahan dapur yang mengandungi sifat antimikrob serta antioksidan sekali gus bagus untuk mengatasi
beberapa masalah kulit tertentu
. Teksturnya yang berminyak juga mampu membantu memudahkan proses skrub agar berjalan lebih lancar.

#4. Gel dan ekstrak lidah buaya

Rasanya, semua sudah sedia maklum bahawa lidah buaya adalah antara tumbuhan yang amat baik untuk kulit kerana ia mampu membantu merawat luka,
melicinkan dan melembutkan kulit
.

Memandangkan proses skrub mempunyai risiko kulit mengalami ketidakselesaan angkara sentalan atau gosokan yang terlalu kuat, maka gel dan ekstrak
aloe vera
 boleh membantu melegakannya.

#5. Serbuk teh hijau juga bagus?

Siapa sangka serbuk yang biasa dijadikan sebagai minuman ini mengandungi sifat antiradang dan antioksidan yang tinggi? Jadi, ia mampu membantu mengurangkan kerosakan kulit akibat radikal bebas yang hadir
menerusi pendedahan cahaya matahari
!

Ia juga tidak sukar untuk ditemukan dan hanya perlu disapukan secara terus pada kulit kerana teh hijau tidak akan mendatangkan sebarang kesan sampingan malah bagus untuk kulit individu.

Selain bahan-bahan tradisional di atas tadi, anda juga boleh mendapatkan
body scrub
 terbaik di farmasi atau pasar raya. Kebanyakan
 produk asli selamat dan efektif
 untuk anda gunakan.

Konklusinya, prosedur skrub kulit perlu dilakukan dengan kekerapan, teknik, alat dan bahan yang sesuai agar ia tidak mendatangkan sebarang kesan sampingan malah lebih selamat dan efektif!


Penganiayaan Terhadap Haiwan dalam Kalangan Kanak-kanak

Kanak-kanak yang bertindak menzalimi haiwan dikira sebagai tingkah laku yang berbahaya. Ini bukannya tentang penganiayaan terhadap haiwan sahaja, sebaliknya ia mungkin menunjukkan kanak-kanak itu mengalami gangguan psikologi.

Apa yang menyebabkan kanak-kanak menganiaya haiwan peliharaan?

Masih tiada lagi bukti saintifik tentang punca kanak-kanak ingin menganiaya haiwan peliharaan, namun terdapat kajian yang mengemukakan beberapa punca yang mendorong kelakukan kanak-kanak tersebut:

1. Sikap ingin tahu atau ingin meneroka.

2. Peningkatan emosi. Dalam kes ini, kanak-kanak yang berasa bosan, tertekan atau sedih memilih untuk menganiaya haiwan untuk melegakan emosi mereka.

3. Tekanan rakan sebaya. Rakan-rakan boleh menjadi pendorong kepada kanak-kanak untuk menganiaya haiwan. Kemungkinan, mereka menjadikan tindakan tersebut sebagai ujian jika budak itu ingin masuk dalam kelompok mereka.

4. Kepuasan seksual. Dalam senario ini, kanak-kanak berminat untuk melakukan hubungan seksual dengan haiwan (dikenali sebagai buas). Kanak-kanak ini perlu mendapatkan pertolongan segera atau kecenderungan ini akan kekal sehingga mereka dewasa.

5. Kanak-kanak dipaksa untuk berlaku kejam terhadap haiwan oleh mereka yang lebih berkuasa.

6. Hubungan dengan haiwan. Ini mungkin kedengaran janggal, tetapi kadangkala, kanak-kanak memilih untuk membunuh haiwan yang mereka sayangi untuk mengelakkan haiwan tersebut daripada disiksa atau dianiaya oleh individu lain.

7. Fobia terhadap haiwan.

8. Kenal dengan pendera kanak-kanak. Kanak-kanak yang pernah didera atau disiksa ingin rasa lebih kuat dengan cara melakukan perbuatan tersebut kepada makhluk yang lebih lemah.

9. Simptom trauma.

10. Latihan untuk keganasan interpersonal. Sebelum melakukan tindakan kejam sebenar kepada individu lain, kanak-kanak itu berlatih menganiaya haiwan dahulu.

11. Petanda penderaan emosi. Contohnya, kanak-kanak yang bencikan seseorang memilih untuk menyakiti haiwan peliharaan orang tersebut bagi menakut-nakutkan atau memberi amaran kepada individu itu.

Apa tindakan yang perlu saya lakukan jika mengesyaki kanak-kanak itu menganiaya haiwan?

Jika anda mengesyaki yang kanak-kanak tersebut menganiaya haiwan, anda perlu melaporkan penemuan pada pihak sekolah dahulu. Berjumpa dengan guru besar/ pengetua, ahli psikologi sekolah, dan pegawai penguatkuasaan undang-undang yang terlibat dengan sekolah tersebut. Tanya cikgunya jika budak tersebut berkelakuan luar biasa semasa bersama dengan rakan-rakannya atau jika dia mempunyai masalah di rumah. Kanak-kanak yang menganiaya binatang selalunya didera atau disiksa di rumah, atau juga mereka menyaksikan penderaan domestik. Jika tidak, hubungi ibu bapa mereka, guru, guru besar/ pengetua untuk berbincang tentang penemuan anda. Dapatkan bantuan ahli psikiatri jika perlu.

Jika anda mengesyaki yang kelakuan kanak-kanak tersebut adalah disebabkan oleh apa yang dialaminya di rumah, hubungi pihak berkuasa, polis ataupun agensi perlindungan kanak-kanak. Ingatlah untuk menyertakan sebarang perbualan atau bukti lain yang menunjukkan budak itu dianiaya. Bersedia untuk memberi keterangan jika diperlukan.


Malu Tengok 'Bumper' Menggeleber? 5 Tip Ini Bantu Wanita Dapatkan Punggung Menawan!

Punggung yang montok dan anjal bukan sahaja sedap dipandang. Ia juga melindungi sendi-sendi, mengurang atau mencegah masalah sakit belakang, bahkan, mengatur kitaran haid anda! Jadi, apakah cara menaikkan punggung yang jatuh?

Otot punggung yang lebih kuat dikatakan bagus untuk pivotal actions badan
 seperti; memanjangkan pinggul, mencondongkan pelvis ke belakang, memutar dan mengayunkan kaki ke sisi.

Untuk mendapatkan lebih banyak info tentang Kesihatan Wanita, sila dapatkan
di sini.

Cara-cara menaikkan punggung yang jatuh

#1 Diet

Apabila anda makan lebih banyak kalori daripada yang diperlukan oleh badan untuk tenaga, tubuh bakal menyimpan lebihan sebagai lemak untuk kegunaan masa depan.

Salah satu kawasan badan yang paling menyimpan lemak adalah di sekitar ‘
bumper
‘ anda!

Dengan mengatur diet untuk memberikan anda tenaga yang diperlukan tanpa makan berlebihan, kalian harus kurangkan jumlah makanan yang disimpan oleh badan sebagai lemak.

Perkara pertama sebagai cara menaikkan punggung yang jatuh, kurangkan makanan dan minuman manis, masin, berlemak, diproses, dan bergoreng.

Kemudian barulah anda boleh mengoptimumkan keseimbangan nutrien meliputi; protein, karbohidrat, lemak, dan serat.

Ini adalah antara nutrisi penting untuk
mendapatkan penampilan pinggul montok dan anjal!

Serat, khususnya, amat bagus untuk membantu badan membuang lebihan sisa, yang mungkin berisiko disimpan sebagai lemak jika tidak disingkirkan.

Pada masa yang sama, protein tanpa lemak memberikan tubuh sejumlah besar nutrien tanpa banyak lebihan yang perlu disimpan sebagai lemak.

#2 Bersenam

Senaman, secara umumnya memang bagus untuk seluruh bahagian badan, termasuk ‘
bumper
‘ anda!

Untuk penurunan berat badan dan penguatan otot di seluruh badan, termasuk punggung, lakukan rutin yang konsisten merangkumi senaman kardiovaskular dan senaman kekuatan ke dalam hidup anda.

Terdapat senaman tertentu yang boleh anda lakukan, untuk fokuskan bahagian punggung secara spesifik.

Antara senaman khusus yang paling berkesan sebagai cara menaikkan punggung yang jatuh, merangkumi:

Squats:
 Termasuk
squats
 bola,
squat
 sisi-ke-sisi, dan
crab-squats.
 Untuk hasil terbaik, pandang ke hadapan dengan tegakkan bahagian belakang, jaga keseimbangan antara tumit dan jari kaki dan
elakkan garis lutut daripada melepasi aras jari kaki.

Angkat kaki:
 Ia turut boleh dilakukan sambil berbaring pada bahagian sisi, depan dan belakang. Bagi mendapatkan hasil terbaik, angkat kaki anda dengan lurus, dan sekata, sambil mengekalkan garisan lurus dengan torso, pastikan perut kalian berkontraksi sepanjang aksi mengangkat dan menurunkan kaki. Rasai pengecutan otot punggung semasa anda mengangkat kaki.

Bridge:
 Turut merangkumi teknik yang melibatkan/ tanpa bola kestabilan dan dengan/ tidak mengangkat kaki. Untuk dapatkan hasil terbaik,
tuck in
 sedikit dagu anda, kemutkan otot-otot punggung dan elakkan daripada mengemut
hamstring,
kemudian tolak lutut ke arah luar.

Lunges:

Sama seperti senaman kicks dan step-ups.
 Untuk semua kes, pandang ke depan dengan belakang yang tegap, pastikan perut anda berkontraksi. Elak panjangkan lutut depan melebihk jari kaki.

#3 Gaya Hidup

Tahukah anda, faktor gaya hidup tertentu juga boleh menyumbang kepada ‘
bumper
‘ yang menggeleber?

Gaya hidup yang terlalu pasif, secara khususnya, dapat menjejaskan keanjalan dan otot punggung.

Sekiranya anda menghabiskan masa berjam-jam dengan duduk setiap hari, lemak lebih cenderung untuk berkumpul di punggung lantas menyekat aliran darah dan nutrien yang sihat,
untuk kekal langsing dan kuat.

Faktor gaya hidup lain pula seperti makan berlebihan berupaya menyumbang kepada pengumpulan lemak di seluruh badan, terutamanya punggung.

Perkara ini turut merangkumi rutin tidur yang buruk dan tidak teratur, stres yang tinggi, merokok serta pengambilan alkohol.

Kesemua faktor ini bertanggungjawab memberikan tekanan pada tubuh, lantas mengakibatkan fungsi mencerna dan penyerapan nutrien makanan terjejas.

Akibatnya, anda cenderung untuk merasa lebih lapar dan alami lebih banyak
craving
, yang membawa kepada kenaikan berat badan, termasuk di sekitar kawasan pingggul.

Dengan membetulkan tabiat-tabiat buruk ini dan mendapatkan tidur yang lebih teratur, mengurangkan tahap stres, menjauhi alkohol serta tembakau, kalian akan mampu atasi masalah fizikal yang dialami!

Secara tidak langsung,
pengumpulan lemak di sekitar punggung juga boleh dielakkan!

#4 Cara menaikkan punggung yang jatuh: Emsculpt

Jika kita bercakap mengenai cara menaikkan punggung yang jatuh, tiada kaedah yang dapat menandingi prosedur Emsculpt!

Emsculpt adalah prosedur tidak invasif yang dilakukan oleh pakar dermatologi, untuk membantu anda menghilangkan lemak dan
tone
otot di sekitar punggung dalam masa beberapa minggu.

Semasa sesi Emsculpt, anda akan diminta untuk meniarap sambil ahli dermatologi meletakkan
paddle
 pada kawasan punggung.

Paddle
 ini kemudian bakal memancarkan 2 jenis denyutan elektromagnetik yang selamat dan tidak menyakitkan secara berterusan, menghasilkan kontraksi otot yang mensimulasikan senaman.

1 jenis kontraksi bertujuan untuk membakar lemak, dan 1 lagi pula berfungsi untuk menguatkan otot, kedua-dua kombinasi ini akan menghasilkan
penampilan punggung yang anjal dan menawan!

Seperti yang telah ditunjukkan oleh kajian, apabila prosedur Emsculpt dilakukan pada otot
gluteal
, ia turut menghasilkan
hypertrophy
 dan
hyperplasia
, yang akan menebalkan otot punggung dan bantu menganjalkan punggung.

Jika anda lebih gemarkan opsyen semula jadi sebagai cara menaikkan punggung yang jatuh, terdapat banyak senaman yang dapat meningkatkan ukuran, bentuk, dan keanjalan ‘
bumper
‘ anda, seperti dikongsikan di atas.

Tapi sudah tentu, proses ini tidak akan berlaku sekelip mata! Ia memerlukan masa dan kesabaran tinggi untuk mendapatkan hasil yang diingini.


Terkejut Tengok Bacaan Gula Tinggi Masa Cek BSP? Ini Petanda Ada Diabetes Jenis 2

Penyakit kencing manis
 tahap 2 adalah jenis penyakit diabetes metabolik yang berpunca daripada tahap gula darah yang tinggi, atau juga disebut sebagai hiperglisemia.

Gula darah tinggi berpunca daripada beberapa perkara iaitu tubuh badan tidak mampu menghasilkan insulin yang cukup dan berkemungkinan badan tidak dapat menggunakan insulin dengan berkesan.

Ini disebut sebagai
kerintangan insulin (insulin resistance).

Antara salah satu ciri penyakit kencing manis ialah tubuh badan tidak berkemampuan untuk menggunakan glukosa dalam darah.

Apabila ini berlaku,
glukosa akan kekal dalam aliran darah dan seterusnya menyebabkan hiperglisemia
.

Jika dibiarkan berpanjangan, ia boleh merosakkan organ-organ dalam tubuh badan.

Salah satu jenis penyakit diabetes yang terkenal ialah kencing manis tahap 2, juga dikenali sebagai penyakit kencing manis orang dewasa.

Ini kerana ia lebih kerap berlaku dalam kalangan individu yang berumur 40 tahun.

Namun kini,
diabetes jenis ini juga sudah tidak asing lagi dalam kalangan remaja dan kanak-kanak
 disebabkan pelbagai faktor seperti pemakanan yang tidak terjaga dan terkawal.

Untuk mendapatkan lebih banyak info tentang Kencing Manis, sila dapatkannya
di sini.

Simptom kencing manis tahap 2

Bagi kencing manis tahap 2 ini, tubuh badan tidak dapat menggunakan insulin dengan baik untuk memproses glukosa dalam darah bagi kegunaan sel tubuh.

Apabila ini berlaku, tubuh badan anda akan mengunakan sumber tenaga lain yang didapati daripada tisu, otot dan organ tubuh yang lain. Ia akan menyebabkan beberapa reaksi atau simptom.

Antara
simptom-simptom awal bagi diabetes jenis ini
 ialah:

Sentiasa berasa lapar

Kurang tenaga

Kerap keletihan

Hilang berat badan

Sering berasa dahaga

Kerap membuang air kecil

Mulut kering

Mengalami kegatalan pada kulit

Penglihatan yang kabur

Kebanyakan simptom ini adalah sama dengan
diabetes jenis 1,
 namun simptom-simptom ini berkembang secara perlahan-lahan bagi jenis penyakit kencing manis tahap 2 ini. Ia mungkin berlaku dalam tempoh masa berbulan-bulan atau bertahun-tahun.

Oleh sebab itu, ramai yang agak sukar mengesan penyakit kencing manis tahap 2.

Jika tahap gula darah berada pada paras yang tinggi untuk jangka masa yang lama, terdapat beberapa simptom lain yang boleh berlaku. Antaranya ialah:

Jangkitan yis

Luka lambat sembuh

Terdapat tompok gelap pada permukaan kulit anda iaitu satu keadaan yang dikenali sebagai acanthosis nigricans

Rasa sakit pada kaki

Rasa kebas pada bahagian atas tubuh badan

Apa perlu buat?

Terdapat beberapa
perkara yang boleh dilakukan jika menghidap diabetes jenis ini
. Antaranya ialah:

#1. Kawal pemakanan anda

Pilihlah makanan yang rendah lemak, garam dan gula.

Selain itu, ambil juga makanan yang tinggi dengan serat seperti kekacang, buah-buahan, sayur-sayuran dan juga bijirin.

Jenis pemakanan ini boleh membantu anda untuk mengekalkan berat badan yang ideal selain memastikan paras gula darah berada dalam keadaan yang stabil.

Pemakanan yang sihat seperti ini juga boleh membantu anda mengelakkan sakit jantung dan penyakit saluran darah.

#2. Lakukan senaman dengan kerap

Amalkan gaya hidup yang aktif dalam kehidupan seharian. Anda boleh berbasikal, berjalan kaki, berenang dan terlibat dengan aktiviti sukan yang lain.

Anda juga boleh mengekalkan keaktifan dengan melakukan kerja-kerja seperti berkebun, mengemas rumah atau mencuci kenderaan di luar rumah.

Gaya hidup yang aktif boleh membantu insulin menurunkan paras gula darah dengan mudah
.
 Selain itu, ia menggalakkan kesihatan jantung seterusnya memberikan anda lebih banyak tenaga.

#3. Buat ujian darah setiap hari

Untuk mengetahui keadaan semasa berkaitan pengurusan diabetes, anda perlulah
melakukan ujian darah setiap hari.

Ujian darah boleh membantu anda melihat perkembangan semasa diri anda sama ada berjaya mengawal paras gula darah ataupun tidak.

Sekiranya ujian darah menunjukkan bahawa anda masih mempunyai paras gula darah yang tinggi, anda berkemungkinan perlu mengubah cara pemakanan, cara bersukan atau pengambilan ubat diabetes anda.

#4. Makan ubat setiap hari

Pil diabetes dan juga suntikan insulin adalah antara jenis rawatan yang digunakan untuk mengawal paras gula darah.

Bagi penghidap diabetes yang masih berkemampuan menghasilkan insulin, anda mungkin hanya perlu ambil ubat-ubatan diabetes setiap hari.

Namun, nyatakan kepada doktor jika anda mengalami sebarang perubahan atau komplikasi setelah mengambil ubat-ubatan tersebut.

Bagi penghidap diabetes yang bergantung dengan suntikan insulin, anda mestilah mengambil suntikan tersebut setiap hari.

Jangan sesekali ‘skip’ suntikan insulin walaupun anda sedang sibuk atau sakit. Doktor akan memberikan panduan apakah jenis insulin yang perlu diambil, dos suntikan dan waktu suntikan tersebut perlu dilakukan.

Jangan memandai-mandai ubah jadual tersebut tanpa berbincang dengan doktor terlebih dahulu.

Komplikasi

Jika keadaan kencing manis tahap 2 tidak diuruskan dengan baik, ia boleh menyebabkan beberapa
komplikasi yang serius terhadap organ tubuh
 anda. Antaranya ialah:

Masalah kulit seperti jangkitan bakteria atau kulat

Kerosakan saraf atau neuropati. Apabila kerosakan saraf berlaku, ia boleh menyebabkan hilang rasa sensasi atau menyebabkan kekebasan. Anda juga mungkin akan mempunyai masalah berkaitan pencernaan seperti muntah-muntah, cirit-birit dan sembelit

Peredaran darah yang kurang baik pada bahagian kaki. Ini akan menyebabkan
luka menjadi lambat sembuh sekiranya berlaku sebarang l
uka atau jangkitan

Gangguan pendengaran

Kerosakan pada retina mata yang menyebabkan gangguan pada penglihatan, glaukoma dan katarak

Penyakit kardiovaskular seperti tekanan darah tinggi, arteri darah yang sempit, serangan jantung dan juga strok

Perbezaan diabetes 1 & 2

Berikut adalah antara
perbezaan utama bagi
diabetes jenis 1 dan diabetes jenis 2:

Bagi
diabetes jenis 1,
 sistem imun tubuh tersalah anggap dengan menganggap sel sihat tubuh sebagai satu ancaman atau bendasing yang menyerang tubuh.

Apabila ini terjadi, sistem imun menyerang dan merosakkan sel beta yang menghasilkan insulin dalam pankreas. Apabila sel beta ini telah musnah, tubuh badan anda tidak lagi berkemampuan untuk menghasilkan insulin.

Antara
faktor yang mungkin menyebabkan diabetes jenis 1
 ini berlaku adalah genetik atau faktor persekitaran.

Bagi penghidap kencing manis tahap 2 pula, ia adalah disebabkan oleh kerintangan insulin yang berlaku dalam tubuh.

Tubuh badan anda masih menghasilkan insulin seperti biasa, namun tubuh tidak dapat menggunakannya dengan berkesan.

Antara faktor yang menyebabkan kejadian ini adalah disebabkan berat badan yang berlebihan dan menjalani kehidupan yang tidak aktif.

Fungsi insulin dan glukosa

Insulin adalah sejenis hormon yang dihasilkan daripada organ yang disebut sebagai pankreas. Insulin memainkan peranan yang pelbagai dalam proses metabolisme tubuh.

Salah satu fungsinya adalah bagi menukarkan glukosa atau gula dalam darah untuk dijadikan sebagai sumber tenaga bagi sel dan juga organ tubuh.

Ia juga membantu tubuh anda menyimpan tenaga ini dalam otot, sel lemak dan hati untuk kegunaan pada masa akan datang.

Selepas anda makan, glukosa dalam darah anda meningkat naik dan memicu pankreas untuk menghasilkan insulin. Insulin kemudiannya akan dilepaskan dalam aliran darah anda dan pergi ke sel tubuh badan melalui aliran darah ini.

Insulin akan memberitahu sel tubuh untuk menerima kemasukan glukosa dan
 menukarkan glukosa tersebut menjadi tenaga setelah glukosa masuk ke dalam sel.

Tanpa kehadiran insulin, tubuh badan anda tidak akan dapat memproses glukosa atau menyimpannya sebagai sumber tenaga dan ia akan kekal dalam aliran darah.

Bagi kencing manis tahap 2, kerintangan insulin dicirikan oleh keadaan tubuh yang tidak memberikan respons yang baik terhadap insulin.

Pada peringkat awal jenis kencing manis tahap 2 berlaku, tubuh badan anda akan menghasilkan lebih banyak insulin daripada apa yang diperlukan oleh tubuh.

Apabila penyakit ini berlaku selama beberapa tahun, akan berlaku permintaan yang tinggi terhadap insulin yang dihasilkan oleh pankreas. Jika ia terus berlaku, maka sel beta yang menghasilkan insulin ini akan rosak dan tidak dapat menghasilkan insulin lagi.

Jika keadaan atau kerintangan insulin yang berlaku ini berada pada tahap yang tinggi, mereka yang menghidap diabetes mungkin memerlukan
suntikan insulin bagi mengawal tahap gula darah mereka.

Jumpa doktor

Tidak semua individu mempunyai
simptom yang sama
yang menunjukkan bahawa mereka mengalami jenis
penyakit diabetes
 2.

Malah, ada yang mungkin tidak mengalami sebarang simptom walaupun sedang menghidap jenis kencing manis tahap 2.

Namun, anda mestilah berjumpa dengan doktor sekiranya mengalami sebarang penyakit atau perubahan yang tidak normal pada tubuh badan anda.

Jika anda mempunyai simptom-simptom seperti di bawah ini, sila berjumpa dengan doktor segera:

Penglihatan yang kabur

Rasa kebas atau kesemutan pada kaki

Bengkak pada kaki, muka atau tangan

Kekejangan atau kesakitan pada kaki

Mengalami sakit pada bahagian dada

Mengalami sesak nafas

Rasa kebas atau rasa lemah pada sebelah bahagian badan anda

Mempunyai berat badan yang tidak normal

Doktor akan memantau perkembangan pengurusan diabetes anda, dan
melihat sekiranya anda mengalami sebarang komplikasi ringan ataupun yang lebih teruk.

Mereka yang bergantung kepada suntikan insulin untuk mengawal diabetes perlu lebih kerap untuk berjumpa dengan doktor.

Anda juga perlu kerap berjumpa pakar sekiranya paras gula darah tidak terkawal atau mengalami komplikasi yang lebih teruk.

#WorldDiabetesDay #DiabetesAwareness4All


Boleh Ke Probiotik Merawat Masalah Kulit Ekzema? Ini Jawapan Menurut Kajian

Ekzema adalah masalah kulit yang merangkumi
kegatalan, bengkak serta ruam merah
. Kini, penggunaan probiotik semakin banyak digunakan dalam merawat kondisi ini.

Namun, yang menjadi persoalannya di sini, sejauh manakah ia berkesan dalam merawat masalah ekzema?

Apa itu ekzema?

Ekzema, juga dikenali sebagai dermatitis atopik biasanya terjadi pada bayi serta kanak kanak.

Masalah keradangan pada kulit disertai dengan bengkak, gatal dan ruam merah ini kadang-kadang kelihatan seperti kulit melecur yang berair.

Selain itu, ekzema selalunya berlaku di muka, pergelangan tangan, pertengahan siku dan juga lutut.
Kulit yang terlibat akan menjadi berkerak.

Biasanya kanak-kanak mendapat masalah kulit ekzema sebelum berumur 5 tahun.

Kebanyakan kanak-kanak akan membesar tanpa masalah ini jika mereka tidak menghadapi alahan atau asma, dan anda juga perlu tahu ia bukanlah sejenis jangkitan.

Beberapa faktor boleh menjadi punca ekzema, antaranya ialah:

Keturunan

Bukan alahan tetapi mempunyai pelbagai pencetus

Boleh terjadi pada kulit yang kering, gatal dan sensitif pada kepanasan, kain berbulu dan permukaan yang kasar

Infeksi virus

Bahan kimia/perangsang seperti sabun, pembersih atau minyak wangi

Lain lain jenis jangkitan

Alahan atau alergi kepada bahan makanan atau lain-lain bahan yang boleh menyebabkan alahan

Bagaimana probiotik berfungsi?

Probiotik adalah bakteria hidup dan yis yang menambah bakteria baik di dalam usus kita, menyokong sistem pencernaan yang sihat.

Sebilangan makanan secara semula jadi kaya dengan probiotik. Ini termasuk:

Yogurt

Kimchi

Coklat gelap

Miso

Keju mentah

Cuka epal

Bakteria hidup dalam probiotik akan melekat pada dinding usus, meninggalkan ruang yang lebih sedikit untuk bakteria yang tidak diingini atau buruk tumbuh.

Justeru, ia akan mendorong keseimbangan bakteria yang sihat dalam sistem pencernaan dan meningkatkan fungsinya.

Di samping itu, pengambilan probiotik turut boleh:

Meningkatkan fungsi pencernaan

Menghasilkan sistem ketahanan badan yang lebih kuat

Mengurangkan risiko mengalami jangkitan saluran kencing

Penggunaan probiotik dalam merawat ekzema

Ekzema juga mempunyai beberapa jenis, tetapi jenis yang paling biasa terjadi adalah dermatitis atopik.

Dermatitis atopik boleh diperburuk oleh faktor persekitaran dan perengsa, tetapi ini bukan penyebabnya.

Penyebabnya adalah tindak balas imun yang salah, menyebabkan kulit meradang, kering, dan merekah.

Disebabkan ia berpunca daripada tindak balas sistem imun badan, ia akan membuatkan anda mungkin tertanya-tanya, bagaimana cara untuk merawatnya.

Salah satu kaedah yang telah dikaji adalah, probiotik dikatakan dapat merawat dan menyokong sistem imun yang sihat.

Ini kerana, keseimbangan bakteria dalam sistem pencernaan adalah salah satu faktor yang mempengaruhi sistem imun seseorang.

Justeru, probiotik dipercayai dapat meningkatkan jumlah bakteria usus yang sihat, sekali gus dapat mengubati masalah kulit ekzema.

Betul ke berkesan?

Terdapat beberapa bukti yang menunjukkan dengan memberi kanak-kanak probiotik, ia dapat membantu mencegah mereka daripada terkena ekzema.

Kajian pada tahun 2010 mendapati, kanak-kanak dengan penyakit alahan seperti dermatitis atopik mempunyai
gut glora
(mikroorganisma yang hidup dalam usus) yang sangat berbeza dengan kanak-kanak yang sihat.

Penemuan ini menyokong idea bahawa pengambilan suplemen probiotik untuk memperbaiki bakteria usus mungkin bermanfaat.

Kajian yang sama juga mendapati sedikit peningkatan klinikal terhadap masalah dermatitis atopik dengan penggunaan probiotik.

Walau bagaimanapun, penemuan itu tidak cukup signifikan untuk mengatakan dengan pasti bahawa probiotik adalah rawatan yang berkesan dalam merawat ekzema.

Satu kajian pada tahun 2016 menyatakan, terdapat beberapa penyelidikan yang menunjukkan probiotik mungkin mempunyai kesan positif terhadap rawatan dermatitis atopik.

Kesan ini bergantung kepada:

Strain
 probiotik tertentu yang digunakan

Tempoh pendedahan

Dos

Kajian ini turut menyatakan masih terdapat kekurangan bukti yang boleh dipercayai untuk menyokong penggunaan probiotik dalam rawatan ekzema.

Oleh sebab itu, penyelidikan lebih lanjut diperlukan sebelum probiotik menjadi rawatan yang disarankan bagi masalah kulit ini.

Rawatan-rawatan lain

Terdapat beberapa jenis rawatan lain yang
boleh dilakukan untuk merawat ekzema.
 Ini termasuk:

Emolien (pelembap) yang boleh digunakan setiap hari untuk mengelakkan masalah kekeringan kulit

Krim kortikosteroid topikal yang mengurangkan bengkak dan kemerahan

Antihistamin untuk mengurangkan kegatalan

Penggunaan pembalut untuk membolehkan kawasan yang terjejas sembuh

Selain rawatan perubatan di atas, perubahan gaya hidup juga harus dilakukan oleh orang yang menderita masalah ini bagi mengelakkan kondisi bertambah buruk, antaranya:

Memakai kain semula jadi seperti sutera dan kapas untuk mengurangkan kegatalan pada kulit

Memastikan suhu persekitaran sejuk dan nyaman jika cuaca panas menjadi faktor perengsa

Mengelakkan sabun, detergen atau losyen badan yang tidak sesuai bagi pesakit ekzema

Elak makan makanan yang mencetuskan alahan

Kesimpulannya

Hubungan antara bakteria yang sihat dan tindak balas imun terhadap ekzema menyokong idea bahawa
probiotik mungkin boleh menjadi pilihan rawatan yang baik.

Terdapat beberapa petunjuk klinikal yang positif menyokong kes ini untuk penyelidikan lebih lanjut.

Walau bagaimanapun, melihat penyelidikan kini, sukar untuk menyimpulkan probiotik mampu menjadi rawatan yang berkesan dalam merawat masalah kulit ini.

Akhir kata, bagi para pembaca yang mempunyai ekzema dinasihatkan untuk terus menggunakan rawatan yang telah disyorkan oleh doktor, agar sebarang komplikasi yang tidak diingini dapat dielakkan.


Penyakit Fahr, Gangguan Neurologi Pada Otak

Penyakit Fahr atau dikenali sebagai
Primary Familial Brain Calcification
 (PFBC) adalah gangguan neurologi yang sangat jarang berlaku di mana terdapat pengkalsiuman (pemendapan garam kalsium di dalam tisu hidup) yang tidak normal di bahagian otak seperti basal ganglia dan thalamus yang mengakibatkan pelbagai simptom seperti ingatan semakin berkurang, psikosis, perubahan mood yang kerap dan rencatan psikomotor.

Punca

Tiada punca tertentu yang dikenal pasti bagi perkembangan penyakit Fahr. Walau bagaimanapun, penyelidik telah menghasilkan teori yang menyatakan bahawa terdapat dua gen yang bertanggungjawab terhadap gangguan ini.

Penyakit Fahr disebabkan oleh mutasi dalam beberapa gen yang berbeza, dan ia boleh diwarisi atau berkembang secara spontan. Dalam kes-kes yang diwarisi, kebanyakannya mengikut warisan dominan autosom, tetapi warisan resesif autosom dan mutasi gen baru dalam orang terjejas juga telah dilaporkan.

Gangguan genetik dominan autosom berlaku apabila satu salinan gen yang tidak normal diperlukan untuk menyebabkan penyakit. Gen yang tidak normal boleh diwarisi daripada salah ibu atau bapa. Dan risiko melepaskan gen yang tidak normal daripada ibu atau bapa kepada anak adalah 50% untuk setiap kehamilan, dan sama untuk lelaki dan perempuan.

Manakala dalam sesetengah kes, penyakit Fahr boleh disebabkan oleh mutasi spontan dalam gen yang dipanggil
de novo mutations.

Simptom

Keabnormalan ini boleh didapati seawal kanak-kanak berusia sekitar 10 tahun. Simptomnya menjadi jelas dengan peningkatan umur dan biasanya terjejas apabilan seseorang berusia 50-an atau 60-an.

Simptom awal mungkin termasuk kecacatan, keletihan, lambat bercakap atau pertuturan tidak jelas dan kesukaran menelan (disfagia). Selain itu, berlaku juga kemerosotan progresif mental/keupayaan kognitif (demensia) dan kehilangan perkembangan motor terdahulu yang disertai dengan kelumpuhan spastik.

Kadang-kadang boleh juga berlaku kekejangan otot (
dystonia
), pergerakan tidak teratur yang tidak terkawal (
chorea
), serta perubahan deria, sakit kepala dan inkontinen urin.

Diagnosis

Cara terbaik untuk mendiagnosis penyakit Fahr adalah dengan menganalisis simptom yang ditunjukkan pesakit.

Selain itu adalah dengan teknik pengimejan neuro seperti tomografi berkomputer (CT) otak (teknik yang paling sensitif) dan pencitraan resonans magnetik (MRI) digunakan untuk mendiagnosis deposit kalsium di otak untuk mengesahkan diagnosis penyakit Fahr.

Rawatan

Tiada ubat untuk penyakit Fahr. Rawatan ini pada simptomatik asasnya. Terdapat ubat-ubatan yang tersedia untuk merawat pelbagai simptom yang dilihat dengan keadaan penyakit Fahr seperti kekejangan, kemurungan, kegelisahan, dan gangguan pergerakan.

Selain itu, kaunseling genetik juga sangat membantu individu dan ahli keluarga mereka yang mempunyai mutasi gen yang bertanggungjawan terhadap keadaan ini dan berisiko mengembangkan penyakit Fahr.


Masih Ragu-ragu Untuk Vaksinkan Si Manja? Moga 7 Sebab Ini Dapat MEYAKINKAN Anda

Rasa berbelah bahagi sama ada nak berikan suntikan vaksin untuk bayi atau tidak? Apa kata
ibu ayah
 baca dahulu sebab mengapa
penting vaksin
 ini. Mana tahu dapat mengubah pendirian anda.

Untuk mendapatkan lebih banyak info tentang Keibubapaan, sila dapatkannya
di sini.

7 sebab perlunya suntikan vaksin untuk bayi

Bergelar ibu bapa, pastinya anda mahukan yang terbaik untuk anak-anak, bukan?

Anda menyediakan
kerusi keselamatan bayi
, pagar halangan di rumah dan pelbagai cara lain bagi memastikan
keselamatan anak-anak
.

Tetapi, tahukah anda bahawa salah satu kaedah yang terbaik untuk
melindungi anak-anak
 adalah dengan memastikan mereka diberikan suntikan
imunisasi tubuh
?

Jika itu belum cukup untuk menyakinkan anda bagi mendapatkan suntikan vaksin untuk bayi, berikut dikongsikan 7 kepentingan suntikan
vaksin untuk si manja
.

1. Imunisasi dapat menyelamatkan nyawa anak

Dengan kemajuan sains perubatan, anak anda dapat dilindungi daripada lebih banyak penyakit berbanding keadaan sebelum ini.

Terdapat beberapa penyakit yang pernah mencederakan atau membunuh ribuan kanak-kanak berjaya dihapuskan sepenuhnya dan hampir pupus.

Ia disebabkan
pemberian vaksin
 yang selamat dan berkesan.

Sebagai contoh, polio yang merupakan penyakit yang boleh menyebabkan kematian dan kelumpuhan.

Malaysia pernah diisytiharkan sebagai negara bebas polio pada tahun 2000 berikutan penguatkuasaan pemberian suntikan vaksin untuk
bayi baru lahir
 secara meluas.

Kita boleh mengekalkan status ini jika anda tidak mengabaikan
keperluan bayi
 dan anak untuk mendapatkan vaksinasi ini.

2. Suntikan vaksin untuk bayi selamat dan efektif

Vaksin diberikan kepada kanak-kanak setelah penyelidikan teliti oleh saintis, doktor dan profesional perubatan.

Ini melibatkan beberapa ketidakselesaan dan
rasa sakit atau kemerahan
 pada tempat suntikan.

Tetapi ia adalah minimum sahaja dan tidak berlarutan.

Umumnya, kesan sampingan serius selepas vaksinasi seperti
reaksi alahan
 teruk, sangat jarang berlaku.

Sebaliknya, manfaat pencegahan penyakit setelah diberikan vaksin adalah jauh lebih besar buat semua kanak-kanak.

Baca juga:

3. Suntikan vaksin untuk bayi menjanjikan kesihatan yang baik

Mendapatkan suntikan vaksinasi mengikut keperluan adalah amat disyorkan oleh Pusat Kawalan dan Pencegahan Penyakit (CDC) bagi melindungi pelbagai jenis penyakit.

Menangguhkan pemberian vaksin
 atau tidak mahu langsung diberikan vaksin mendedahkan anak kepada penyakit seperti pneumokokus,
flu serta HPV
 dan hepatitis B yang merupakan
penyebab utama kanser.

4. Imunisasi melindungi insan yang disayangi

Ada sesetengah bayi terlalu muda untuk diberikan vaksin.

Terdapat juga yang mungkin tidak boleh menerima vaksinasi disebabkan alahan teruk,
sistem imun
 badan yang lemah disebabkan keadaan kesihatan seperti leukemia dan sebagainya.

Bagi memastikan mereka selamat, maka penting untuk anak dan anda sendiri yang boleh mendapat vaksin diberikan imunisasi penuh.

Ia bukan sahaja melindungi keluarga anda, tetapi juga membantu mencegah penyebaran penyakit ini kepada individu sekeliling.

5. Suntikan vaksin untuk mencegah

Vaksin mengandungi virus mati atau lemah dan tidak mungkin untuk anak mendapat penyakit daripada vaksinasi.

Suntikan vaksin untuk bayi yang diberikan ini mendedahkan mereka kepada penyakit dalam bentuk vaksin.

Kesannya, sistem kekebalan tubuh anak – bertindak sebagai mesin pencegah kuman – dapat membangunkan antibodi untuk melindungi diri mereka daripada jangkitan penyakit sebenar.

6. Imunisasi menjimatkan masa dan wang

Jika anak dijangkiti penyakit yang boleh dicegah melalui vaksin, mereka boleh dihalang daripada bersekolah atau dimasukkan ke
pusat jagaan/taska
.

Beberapa penyakit yang boleh dicegah dengan suntikan vaksin ini boleh mengakibatkan kecacatan berpanjangan dan kerugian daripada aspek kewangan.

Ia terjadi apabila anda perlu meluangkan masa menjaga anak, berdepan bil perubatan yang mahal atau menjaga anak dengan masalah kecacatan kekal kesan jangkitan penyakit.

Sebaliknya, dengan mendapatkan vaksinasi, anak akan dilindungi.

7. Suntikan vaksin untuk bayi melindungi generasi hadapan

Pemberian vaksin telah mengurangkan, bahkan dalam beberapa kes, menghapuskan penyakit yang telah membunuh atau menyebabkan kecacatan beberapa generasi dahulu.

Sebagai contoh, vaksin
smallpox
 telah membasmikan penyakit itu seluruh dunia. Kini anak-anak sudah tidak perlu mengambil vaksin ini kerana penyakit
smallpox
 tidak lagi wujud.

Smallpox
 adalah penyakit berjangkit yang serius disebabkan oleh virus variola. Ia boleh menular daripada seorang individu kepada individu lain.

Dengan memberi vaksin untuk mencegah campak atau
German measles
, risiko untuk ibu hamil menyebarkan virus ini kepada janin atau
bayi yang baru dilahirkan
 telah menurun.

Kesimpulannya

Sebagai ibu bapa
, pastinya anda ingin memastikan anak sentiasa sihat dan dilindungi daripada penyakit yang boleh dicegah.

Vaksin telah terbukti menjadi antara alat kesihatan awam paling berjaya dan menjimatkan kos untuk mencegah penyakit serta kematian.

Sekiranya kita terus memberikan vaksinasi kepada anak sepenuhnya, generasi mendatang mungkin tidak lagi perlu melihat sesetengah penyakit yang ada kini.

Ini sekali gus menjanjikan masa depan yang lebih sejahtera.

Kita semua mempunyai komitmen kesihatan awam kepada masyarakat untuk saling melindungi diri, anak-anak dan keluarga dengan mendapatkan suntikan vaksinasi.


Bolehkah Beri Bayi Makan Tauhu?

Tauhu ialah makanan yang amat baik untuk diberikan kepada anak anda kerana mengandungi kepekatan nutrien yang tinggi. Walau bagaimanapun, terdapat beberapa perkara tertentu yang anda perlu tahu jika ingin memberi anak makan tauhu.

Apa itu tauhu?

Tauhu ialah kacang soya tidak ditapai, yang sekian lama menjadi pilihan pemakanan untuk kebanyakan orang Asia. Tauhu mengandungi zat besi, protein, dan kalsium. Jumlah protein yang ada dalam tauhu ialah lebih kurang 9 gram. Tauhu keras mempunyai lebih asid lemak, kalsium, dan protein. Kajian membuktikan bahawa tauhu ialah alternatif terbaik untuk bayi yang mengalami alergik kepada produk tenusu. Ini kerana tauhu dapat menyediakan bayi kesemua nutrien yang boleh didapati daripada susu.

Pun begitu, khasiat tauhu masih lagi menjadi kontroversi. Memandangkan tauhu adalah produk soya, ia tidak boleh diberikan kepada bayi yang mempunyai alergik kepada kacang soya. Dan juga, terdapat sesetengah kajian yang menunjukkan bahawa tauhu boleh membahayakan perkembangan bayi.

Bila dan bagaimana anda boleh memperkenalkan tauhu kepada bayi?

Sesetengah doktor percaya bahawa sistem penghadaman bayi sebenarnya tidak boleh mengendalikan tauhu. Akan tetapi, pakar yang lain menolak dan menganggap tauhu sebagai makanan yang sangat mudah untuk dihadam. Disebabkan kontroversi yang terjadi, secara umumnya, ibu bapa dinasihatkan untuk menunggu sehingga bayi berusia sekurang-kurangnya 8 bulan jika mahu memberikan bayi makan tauhu. Tauhu boleh tahan sehingga 7 hari jika disimpan di dalam peti sejuk

Apa yang perlu anda tahu sebelum memberikan bayi makan tauhu?

Alergi soya adalah penyebab utama anda tidak boleh memberikan tauhu terlalu awal kepada bayi anda. Reaksi alergik bagi seseorang bayi akan jadi lebih teruk dan boleh menyebabkan masalah kesihatan kepada anak anda untuk jangka panjang.

Seperti yang kita tahu, sesetengah orang dewasa juga tidak menggemari tauhu kerana rasanya yang tidak begitu sedap. Begitu juga halnya dengan bayi. Jadi, cara terbaik untuk memberikan si manja anda tauhu adalah dengan mencampurkan tauhu bersama makanan lain. Contohnya, anda boleh mengisar tauhu bersama dengan beberapa buah-buahan yang bayi anda gemari (seperti pic, pear, atau beri) dan menawarkan tauhu sebagai snek ringan. Bersabarlah jika bayi anda menolak tauhu sewaktu pertama kali anda memperkenalkannya. Bayi mungkin memerlukan masa sebelum biasa dengan rasa tauhu.

Ibu bapa dinasihatkan untuk berbincang dengan doktor sebelum menawarkan bayi jenis makanan baru, terutama jika bayi anda mengalami beberapa reaksi alergi sebelum ini. Juga, anda disarankan untuk memantau bayi dengan rapi semasa si manja mencuba makanan baru. Lihat pada tanda-tanda ketidakselesaan yang ditunjukkan, kerana ini juga mungkin petunjuk kepada reaksi alergik. Bawa segera bayi berjumpa doktor jika anda melihat sebarang ketidaknormalan berlaku.

Hello Health Group
 tidak menyediakan nasihat perubatan, diagnosis, atau rawatan.


Bagaimana Sendawakan Bayi Yang Selalu Tertidur Masa Menyusu? Ini Caranya!

Bayi tertidur ketika proses penyusuan berlangsung adalah satu keadaan biasa. Jadi apakah cara sendawakan bayi ketika tidur? Ini jawapannya…

Sendawakan bayi yang sedang menyusu

Tidak kira
menyusu badan
 atau botol, situasi bayi tertidur ketika
proses penyusuan adalah perkara normal
.

Apabila berasakan perut semakin kenyang, si manja akan menjadi lebih santai dan
 hisapan susu
 semakin perlahan. Kesannya? Bayi akan tertidur.

Keadaan ini lebih cenderung untuk berlaku pada waktu malam ketika keinginan untuk bayi tertidur adalah tinggi.

Walaupun si kecil tampak nyenyak, namun bagi sesetengah bayi,
mereka perlu disendawakan untuk mengeluarkan angin
 sebelum tidur.

Proses dan cara sendawakan bayi ketika tidur adalah sama dengan bayi yang masih berjaga. Cuma anda mungkin perlu memperlahankan pergerakan agar mereka tidak terjaga.

Jadi apakah cara sendawakan bayi ketika tidur?

Cara sendawakan bayi ketika tidur

Berikut terdapat beberapa posisi yang sesuai untuk membantu bayi tertidur sendawa, iaitu:

 Di tengah-tengah proses penyusuan

Bayi yang mengantuk akan cenderung untuk menghisap susu dengan banyak. Anda boleh bantu untuk menyendawakan si manja untuk mengelakkan kehadiran gas.

Cuba sendawakan anak ketika anda mengubah payudara untuk proses penyusuan.

Bagi bayi yang menyusu botol
, hentikan sebentar proses penyusuan sebelum susu habis untuk menyendawakan mereka.

Ia bukan sahaja membantu memberikan lebih banyak ruang untuk susu tetapi ia juga mengelakkan daripada berlakunya muntah susu.

 Meletakkan di bahu

Posisi ini sesuai untuk cara sendawakan bayi ketika tidur nyenyak. Ibu boleh juga menggunakan kaedah ini untuk bangunkan bayi, meneruskan
proses penyusuan
. Caranya:

Sandar bahagian dada atas bayi pada bahu anda. Letakkan sebelah tangan di bawah punggung mereka sebagai sokongan

Pastikan kepala si manja berada di atas bahu

Secara perlahan, tepuk belakang bayi

Jika tepukan perlahan tidak berkesan untuk menyendawakan si manja, cuba gosokkan telapak tangan pada bahagian belakang dengan gerakan bulatan

Jika anda mahukan bayi terjaga
, lakukan henjutan ringan sewaktu mereka bersandar pada bahu. Tindakan anda ini juga boleh membantu menyendawakan si kecil.

Cara sendawakan bayi ketika tidur, bersandar di dada

Meletakkan bayi pada dada boleh memberikan lebih keselesaan. Posisi ini juga membantu mengekalkan
 bayi tidur selepas menyusu
.

Dengan perlahan, alihkan bayi ke bahagian dada. Pastikan sebelah tangan anda berada di belakang badan bayi, manakala sebelah tangan lagi menyokong punggung si manja

Elakkan daripada merenggangkan kaki bayi. Biarkan badan mereka dalam posisi melengkung

Lakukan gosokan dengan gerakan membulat menggunakan tangan yang berada di belakang badan bayi

Jika tidak berjaya membuatkan si kecil sendawa, lakukan tepukan lembut antara bahu mereka

 Berbaring di lengan

Posisi sendawakan bayi ini sesuai untuk
bayi yang bersaiz kecil
.

Letakkan sebelah lengan pada bahagian punggung bayi. Ini membolehkan mereka bersandar pada lengan anda

Bayi mungkin sudah berada pada posisi ini ketika proses penyusuan

Secara perlahan-lahan, alihkan kedudukan bayi untuk berada dalam keadaan meniarap pada sebelah lagi lengan. Pastikan kedudukan kepala bayi pada hujung siku

Tentukan kedudukan bayi dalam keadaan seimbang

Gosokkan atau tepuk secara perlahan bahagian belakang badan si manja

Apabila bayi sudah sendawa, alihkan
bayi untuk kembali kepada posisi berbaring
 bagi meneruskan proses penyusuan atau tidur.

 Posisi meriba

Jika anda sudah berada dalam keadaan duduk ketika
menyusukan si manja
, posisi meriba ini sesuai untuk memastikan bayi tertidur tidak terjaga ketika cubaan menyendawakan mereka.

Secara perlahan, alihkan badan bayi agar perut mereka dapat dihalakan dan direhatkan pada bahagian paha anda

Letakkan sebelah tangan untuk menyokong bahagian dagu dan dada si kecil. Tindakan ini juga untuk memastikan bahagian kepala bayi diangkat sedikit daripada badan

Gunakan tangan yang lain untuk menepuk atau menggosok secara bulatan pada bahagian belakang badan si manja

Setelah berjaya membuatkan bayi sendawa, alihkan mereka untuk kembali kepada keadaan berbaring

Tempoh untuk sendawakan bayi

Umumnya, untuk membuatkan
bayi sendawa
 hanya memerlukan masa antara 1 atau 2 minit. Ada kalanya bayi mungkin sendawa apabila anda mengalihkan kedudukan bayi.

Kaedah lain yang membantu menyendawakan bayi yang sering tertidur ketika menyusu adalah dengan menghentikan proses penyusuan. Lakukannya apabila mereka tampak mengantuk.

Cuba untuk sendawakan mereka
 sebelum meletakkan mereka di tempat tidur.

Kepentingan buat bayi sendawa

Anda mungkin rasa sendawakan bayi tidak penting, tetapi ia sebenarnya boleh membantu bayi untuk berasa selesa dan mengelakkan
kembung perut.

Walaupun bayi tertidur ketika menyusu, anda disarankan untuk tetap membantu mereka sendawa
agar mereka dapat tidur dengan lebih lena
.


4 Makanan Yang Perlu Dielakkan Oleh Ibu Hamil Semasa Mengandung & Berpuasa!

Ibu hamil yang berpuasa harus memerhatikan makanan dan minuman
 yang dimakan terutamanya ketika berbuka puasa dan sahur. Jadi apa makanan yang perlu dielakkan oleh ibu hamil ya?
Baca selanjutnya untuk jawapan.

Untuk mendapatkan lebih banyak info tentang Kehamilan, sila dapatkannya
di sini.

Apakah makanan yang perlu dielakkan oleh ibu hamil?

Jika keadaan anda membenarkan, anda boleh menjalani puasa selama bulan Ramadhan.

Jangan lupa, rujuk dulu kepada doktor untuk mencegah perkara yang tidak diingini semasa berpuasa.

Ketika memutuskan untuk berpuasa ketika sedang hamil, adalah penting bagi anda untuk memerhatikan
 nutrisi yang anda ambil semasa bersahur dan berbuka
.

Ini adalah kerana, setiap makanan dan minuman yang diambil oleh ibu hamil boleh menjejaskan kesihatan anda dan janin.

Makanan yang anda ambil kemungkinan berbahaya bagi perkembangan janin anda.

Pengambilan makanan yang tepat di waktu sahur mempunyai peranan yang penting dalam memenuhi keperluan tenaga anda sepanjang berpuasa di siang hari.

Untuk mengelakkan tersalah makan, berikut adalah beberapa jenis makanan yang perlu dielakkan oleh ibu hamil di bulan puasa:

#1. Makanan mentah atau separuh masak

Ibu mengandung sangat terdedah kepada jangkitan bakteria dari makanan mentah atau makanan yang tidak dimasak sepenuhnya.

Ini adalah kerana, makanan tersebut boleh dicemari bakteria dan parasit yang berbahaya jika diambil oleh ibu mengandung.

Contohnya, bakteria
listeria
 di
dalam daging
. Bakteria tersebut umumnya terdapat di dalam ayam mentah yang jika tidak dirawat dengan baik boleh mengakibatkan keguguran.

Selain itu, bakteria
salmonella
 yang umumnya terdapat pada telur separuh masak dan
makanan laut
mentah juga boleh menyebabkan keguguran.

Oleh itu, pastikan setiap makanan yang ingin anda ambil dimasak dengan sempurna. Jadi, cuba
elakkan makanan mentah atau separuh masak
 semasa sahur.

#2. Makanan yang mengandungi merkuri, antara makanan yang perlu dielakkan oleh ibu hamil

Merkuri adalah sisa kimia daripada pelbagai aktiviti manusia, seperti pembakaran, pertanian, dan sisa dari kilang-kilang yang menggunakan merkuri.

Kumbahan ini biasanya dibuang ke sungai dan berakhir di dalam laut. Di dalam air, merkuri berubah menjadi zat yang disebut sebagai
methylmercury
.

Kemudian
methylmercury
 bergabung dengan protein yang ada di dalam otot ikan.

Jika anda mengambil ikan atau
makanan laut
 yang mengandungi merkuri,
merkuri tersebut juga akan dimakan dan menimbulkan pelbagai kesan buruk
 terhadap kesihatan.

Merkuri yang dimakan akan terkumpul di dalam tubuh, bahkan boleh menjejaskan susu ibu.

Bilangan
methylmercury
 yang sudah terkumpul tersebut boleh menjadi racun bagi sistem saraf yang boleh menyebabkan gangguan kesihatan bahkan gangguan pertumbuhan dan
perkembangan janin
.

Namun bukan bermakna ibu hamil perlu mengehadkan makan ikan tetapi yang paling penting adalah memilih jenis ikan yang tepat.

Oleh itu, disarankan untuk tidak mengambil kerang hijau, ikan yu,
king
mackerel, atau ketam.

#3. Makanan dengan kalori yang berlebihan

Semasa berpuasa, anda harus tetap disiplin dalam mengatur pola makan.
Termasuk dalam mengatur pengambilan kalori
.

Ini dilakukan supaya anda terhindar dari obesiti yang pada akhirnya dapat meningkatkan risiko melahirkan bayi dengan berat badan yang berlebihan.

Oleh itu, perhatikan pengambilan jenis makanan yang diambil semasa mengandung dan berpuasa.

Makanlah makanan sihat daripada
buah dan sayur-sayuran
.

Makanan yang perlu dielakkan ibu mengandung
 semasa bersahur dan berbuka puasa adalah makanan manis dan berlemak.

Makanan yang perlu dielakkan oleh ibu hamil ##4. Makanan tinggi gula dan rendah serat

Ketika sahur, tubuh anda memerlukan makanan yang mengenyangkan dan tahan lama di dalam perut.

Mengambil makanan yang mengandungi gula yang tinggi
hanya akan membuat anda cepat lapar
.

Lebih-lebih lagi jika anda tidak mengambil banyak serat semasa sahur.

Jadi, pastikan anda bersahur dengan menu makan yang mempunyai kandungan serat tinggi.

Menu makanan seperti ini akan membantu memastikan tenaga tetap stabil di dalam tubuh.


Isteri, Ini 6 Tanda Air Mani Suami Anda Itu Sihat, Boleh Perhati Dari Sekarang!

Adakah pasangan saya mempunyai air mani sihat? Ini mungkin soalan yang berada dalam setiap minda wanita pada masa ini!

Tiada cara mudah untuk memeriksa kualiti dan kuantiti sperma
 pasangan dan cara terbaik adalah dengan berjumpa doktor tetapi tanda-tanda berikut boleh membantu anda mendapatkan idea tentang kesihatan air mani suami sebelum membuat temu janji doktor.

Suami anda sangat suka makan ikan

Jika ikan adalah hidangan kegemarannya, maka peratusan dia mempunyai
sperma berkualiti dan berkuantiti
 adalah tinggi dan terdapat penyelidikan juga menyokong kenyataan ini.

 Menurut kajian yang dijalankan oleh penyelidik dari Universiti Harvard, lelaki yang banyak makan ikan mempunyai kepekatan sperma 65 peratus lebih baik daripada mereka yang tidak.

Jadi, jika lelaki anda suka memancing, maka peluang dia mempunyai air mani sihat adalah tinggi.

Kurang makan daging yang diproses

Jika dia tidak banyak makan daging yang diproses, kebarangkalian dia mempunyai air mani sihat juga adalah tinggi dan terdapat juga kajian untuk menyokong kenyataan ini.

Menurut kajian yang dijalankan oleh penyelidik di Universiti Harvard, lelaki yang paling banyak makan daging yang diproses ternyata
mempunyai bilangan sperma normal yang lebih rendah
 berbanding mereka yang makan dengan sedikit.

Perut suami tidak buncit

Menurut penyelidik dari Belanda, lelaki dengan ukur lilit pinggang 40 inci atau lebih besar mempunyai kepekatan dan bilangan sperma yang bergerak normal lebih rendah berbanding lelaki dengan pinggang yang lebih kecil.

Para penyelidik mendakwa
 bahawa berat badan yang tinggi di sekitar perut
 boleh mengganggu pengeluaran dan perkembangan air mani.

Tidak pakai seluar dalam ketat

Suhu skrotum yang lebih rendah adalah penting jika suami anda mahu mempunyai sperma yang sihat dan seluar longgar membolehkan beliau mempunyai suhu skrotum yang lebih rendah jika dibandingkan dengan seluar ketat.

Satu kajian dari UK menunjukkan bahawa lelaki yang memakai seluar pendek boxer menggantikan seluar dalam ketat adalah 24 peratus kurang berisiko untuk mempunyai air mani dengan kiraan rendah.

Jadi
 seluar dalam yang suami anda pakai adalah penting
 untuk mendapatkan air mani sihat.

Gimnasium adalah tempat kegemarannya

Jika suami anda serius melakukan senaman
, mungkin dia boleh mempunyai air mani yang berkualiti.

Menurut penyelidik dari Harvard, lelaki yang bersenam secara sederhana atau berat sekurang-kurangnya 15 jam seminggu mempunyai kepekatan sperma 73 peratus lebih tinggi berbanding lelaki yang tidak bersenam pada intensiti yang sama.

Suami bukan seorang yang tampan

Berita baik bagi lelaki yang berwajah biasa!

Penyelidik Sepanyol dan Finland baru-baru ini menunjukkan bahawa lelaki dengan wajah yang tampan dianggap lebih cenderung untuk mempunyai kualiti air mani lebih rendah berbanding lelaki lebih berwajah feminin.

Salah satu yang mungkin menjadi penyebabnya ialah: teori dipanggil “tradeoff hipotesis.”

Ringkasnya, lelaki mempunyai jumlah tenaga yang tetap untuk digunakan bagi tujuan reproduktif.

Tenaga tersebut yang perlu diagihkan kepada beberapa komponen yang berbeza.

“Jadi, jika seorang lelaki menggunakan
 banyak sumber pada penghasilan air mani
, dia mungkin mempunyai kurang sumber untuk membangunkan ciri-ciri seksual sekunder yang menarik, seperti muka yang maskulin,” kata Jukka Kekäläinen, Ph.D.


Buat 6 Tip Ini Kalau Nak Kawal Anak Main Gajet, Elak Ketagihan!

Gajet adalah satu revolusi dalam banyak perkara di hari-hari kita. Dengan adanya telefon pintar, banyak urusan yang boleh diselesaikan hanya menggunakan telefon. Gajet digunakan oleh semua peringkat usia, termasuk kanak-kanak. Ini cara jaga anak anda agar tidak ketagih gajet!

Dalam kemajuan teknologi pada masa ini, kanak-kanak juga tidak terlepas daripada mengikuti perkembangan semasa.

Jika kanak-kanak pada zaman dahulu hanya tahu bermain lego, baling selipar dan kejar-kejar, kanak-kanak zaman ini lebih
advanced
dengan
YouTube, Facebook dan Instagram.

Tanpa menolak kelebihan yang ada, penggunaannya haruslah diselia dan dikawal khususnya dalam kalangan kanak-kanak.

Tanpa kawalan, ia boleh menyebabkan ketagihan gajet dan
merencatkan kemahiran sosial anak-anak.

Mari ketahui apakah
kesan ketagihan gajet dalam kalangan kanak-kanak
 dan cara untuk mengatasinya.

Untuk mendapatkan lebih banyak info tentang Keibubapaan, sila dapatkannya
di sini.

Ini tip jaga anak agar tidak ketagih gajet

1. Jaga anak dengan tetapkan masa

Gajet mempunyai banyak kebaikan. Antaranya ialah ia boleh merangsang kreativiti anak-anak melalui video dan gambar yang bergerak.

Terdapat juga banyak permainan video yang berbentuk pendidikan.

Di samping kebaikan yang ada,
had masa hendaklah ditetapkan agar mereka tidak mengalami ketagihan gajet.

Jika anak-anak sudah terbiasa bermain telefon atau iPad, mereka akan sentiasa meminta dari semasa ke semasa.

Setiap kali anda ingin berikan kepada anak-anak anda, hadkan masa kurang daripada 15 minit pada satu-satu masa.

Sebaiknya, elakkan penggunaan melebihi 30 minit sehari untuk pastikan anak tidak ketagih gajet.

2. Pantau penggunaan

Kanak-kanak sangat mudah terdedah kepada pelbagai jenis kandungan tidak sihat di dalam gajet, khususnya
pornografi yang semakin menular dan mudah didapati di dalam internet.

Anda perlu jaga anak anda semasa menggunakan gajet. Lakukan interaksi bersamanya semasa melihat skrin telefon dan tanyakan mereka soalan seperti “apa nama binatang ni?”, “warna apa ni?” atau “macam mana bunyi kucing?”

Bagi kanak-kanak yang lebih dewasa, tanyakan soalan-soalan yang lebih mencabar seperti “macam mana burung boleh terbang?” atau “kenapa kita perlu makan sayur?”

Dengan interaksi yang berlaku, hubungan antara ibu bapa dan anak akan lebih erat.

Dalam masa yang sama, minda anak-anak juga akan berkembang.

 Anda juga boleh letakkan telefon kepada mod
parenting control
 untuk mengelakkan mereka membuka laman-laman yang tidak sepatutnya.

3. Jangan manjakan anak anda dengan gajet

Sebahagian ibu bapa menjadikan telefon sebagai “ubat penenang” apabila anak-anak mereka menangis atau mengamuk.

Membuka video di YouTube adalah langkah yang sangat mudah untuk
memujuk kanak-kanak yang menangis.

Namun, video tersebut hanyalah solusi sementara dan tidak akan menyelesaikan punca sebenar.

Anda seharusnya jaga anak dengan mencari sebab sebenar anak anda menangis.

 Contohnya, jika seorang anak anda menangis kerana mainannya diambil oleh adiknya, anda perlu meminta si adik memulangkan semula kepada si abang kerana itu adalah haknya.

Jika anak-anak terlalu dimanjakan dengan gajet
, mereka akan lebih mudah mengamuk dan sentiasa meminta-minta. Besar juga kemungkinan mereka akan ketagih gajet.

Baca juga:

Anak 5 Tahun Hanya Dibenarkan 1 jam Masa Skrin Sehari? Ketahui Garis Panduan Penggunaan Gajet

Gajet Melalaikan Anak Muda? Ketahui Manfaat Gadget Dan Mudaratnya!

4. Elakkan gajet ketika ada ramai orang

Apabila saudara mara pulang ke kampung, gunakan saat itu untuk membiarkan anak-anak anda bersosial bersama sepupu dan saudaranya.

 Jika mereka meminta gajet, elakkan daripada menunaikan permintaannya.

Anak-anak perlu belajar bersosial dan berinteraksi dengan persekitarannya. Ia adalah skil yang penting sebelum melangkah ke
alam sekolah dan remaja.

5. Jangan biar anak ketagih gajet

Terdapat banyak umur yang digariskan oleh pakar yang berbeza berkenaan umur yang sesuai untuk
memperkenalkan gajet kepada anak-anak.

 Kebanyakan pakar meletakkan umur selepas dua tahun sebelum menggunakan apa-apa gajet.

Umur dua tahun pertama ini adalah waktu yang harus digunakan oleh anak-anak untuk berinteraksi dengan objek-objek fizikal di sekeliling mereka.

Ini adalah penting untuk merangsang deria sentuhan mereka yang gagal didapatkan melalui gajet.

6. Tunjukkan contoh teladan yang baik

Jika anda mengharapkan anak-anak anda agar tidak terlalu kerap menghadap skrin telefon atau iPad, anda harus memulakannya terlebih dahulu.

 Kanak-kanak sangat
mudah terikut dengan tingkah laku orang tuanya.

Banyakkan masa bermain dan berborak dengan anak-anak anda.

 Elakkan memegang gajet semasa waktu keluarga seperti waktu makan atau berkumpul di ruang tamu.